Willem Suringar - Wikipedy\nWillem Frederik Reinier Suringar (Ljouwert, 28 desimber 1832 - Leien, 12 july 1898) wie in Nederlânske botanikus. Syn heit wie Gerard Tjaard Nicolaas Suringar, útjouwer yn Ljouwert dêr't syn broer Hugo Suringar, ek útjouwer wie.\nWillem F. R. Suringar\nFan 1850 oant 1855 studearre Suringar genêskunde oan de Ryksuniversiteit Leien, dêr't er ek ûnderrjocht yn de botany krige. It lêste jier fan syn stúdzje folge er ek les yn de mikroskopy oan de Ryksuniversiteit Utert by Pieter Harting. Op 13 maart 1857 promovearre er cum laude oan de Ryksuniversiteit Leien en waard dêr itselde jier noch bûtengewoan heechlearaar yn de botany.\nNeidat hortusdirekteur Willem Hendrik de Vriese yn 1857 foar ûndersyk nei Nederlânsk-Ynje gie, wie Suringar syn waarnimmer by de Hortus botanicus Leiden. Koart nei it fuortgean fan De Vriese waard Suringar al konfrontearre mei de anneksaasje fan grûn fan de hortus, dy't ûnder direkteur Sebald Justinus Brugmans noch kocht wie, foar de bou fan de Stjerrewacht Leien. Neidat De Vriese yn jannewaris 1862 stoar, noch gjin jier nei syn weromkommen út Ynje, waard Suringar definityf beneamd as hortusdirekteur en gewoan heechlearaar yn de botany. Suringar wurke dêr gear mei syn rjochterhân, hortulanus Heinrich Witte. Yn 1864 waard syn soan Jan Suringar berne, dy't letter syn namme feroare yn Jan Valckenier Suringar (1864-1932). Nei de dea fan herbariumdirekteur F.A.W. Miquel yn 1871 naam Suringar ek de taak fan direkteur fan it Ryksherbarium op 'e noed.\nSuringar stichte in botanyske skoalle yn Leien; ferneamde studinten wiene dêr Hugo de Vries, M.W. Beijerinck en Melchior Treub. Suringar wie in prominint lid fan de Nederlandsche Botanische Vereeniging, dy't har doetiids benammen dwaande hold mei de lânseigen floara fan Nederlân. Yn 1870 publisearre er syn Handleiding tot het bepalen van de in Nederland wildgroeiende planten dat útjûn waard troch syn heit. Dit súksesfolle boek ferskynde fan de fjirde printinge ôf ûnder de titel Zakflora (1880); tusken 1870 en 1920 ferskynden trettjin drukken.\nYn 1884 en 1885 wie Suringar foar wittenskiplik ûndersyk yn West-Ynje dêr't er selskip krige fan de geologen Karl Martin en Gustaaf Molengraaff, de entomolooch J.R.H. Neervoort van de Poll en botanikus Jacobus van Breda de Haan. Suringar syn omtinken waard dêr lutsen troch it plantelaach Melocactus út de kaktusfamylje. Doe't er werom wie yn Leien liet er in sukkulintenkas bouwe yn de hortus om Melokaktus te kweken. Tegearre mei syn soan wie er dwaande mei tekenjen, fotografearjen en it beskriuwen fan Melokaktus-soarten. De planten dy't de Suringars kweekten, binne no allegear dea en de soarten dy't sy beskreaun hie waarden troch de kaktus-spesjalisten Nathaniel Lord Britton en Joseph Nelson Rose identifisearre as ien en deselde soarte.\nYn 1867 wie Suringar lid wurden fan de Keninklike Nederlânske Akademy fan Wittenskippen. Op 12 july 1898 waard er dea fûn yn it Botanysk Laboratoarium, wêrnei't er opfolge waard troch Jacobus Marinus Janse as hortusdirekteur en heechlearaar yn de botany.\nKar út sy wurkBewurkje\nWaarnemingen over de prikkelbaarheid der Droserabladen, 1853\nObservationes Phycologicae in Floram Batavam, 1855\nNieuw beschreven en voor onze flora nieuwe zoetwaterwieren, verzameld in Drenthe, 1861\nBotanische excursie naar het eiland Schiermonnikoog, 1861\nDe sarcine, onderzoek naar de plantaardige natuur, den lichaamsbouw en de ontwikkelingswetten van dit organisme, 1865\nAlgae japonicae Musei botanici lugduno-batavi, 1870\nHandleiding tot het bepalen van de in Nederland wildgroeiende planten, 1870, trije printingen\nZakflora, 1880 - 1920, tsien printingen\nPhylogenetische schets, 1895\nIllustrations du genre Melocactus par W.F.R. Suringar, continuées par J. Valckenier Suringar, 1897, 1903 & 1905, trije dielen\nHortus Academicus Lugduno-Batavus, 1587-1937, H. Veendorp & L.G.M. Baas Becking, earste printinge yn 1938, opnij útjûn yn 1990 mei in ynlieding fan C. Kalkman, ISBN 90-71236-05-6\nDe Leidse Hortus, een botanische erfenis, W.K.H. Karstens & H. Kleibrink, Waanders, 1982, ISBN 9070072920\nSide fan W.F.R Suringar by de Koninklijke Nederlandse Akademie van Wetenschappen\nOpfrege fan "https://fy.wikipedia.org/w/index.php?title=Willem_Suringar&oldid=1003047"\nLêst bewurke op 18 jul 2020 om 02.49\nDizze side is it lêst bewurke op 18 jul 2020 om 02.49.


Is kafee De Trilker yn Poppenwier de bêste brune kroech fan Fryslân? | Omrop Fryslân\nIs kafee De Trilker yn Poppenwier de bêste brune kroech fan Fryslân?\n20 maaie 2019 - 12:07\nBrún, Bruner, Brúnst. Kafee De Trilker yn Poppenwier is neffens bierkundige Fiona de Lange de bêste brune kroech fan Fryslân. Ofrûne wykein is har boek útkaam mei de 250 bêste brune kroegen fan Nederlân. En Poppenwier hat in hege notearring.\nSamar, op in woansdeitemiddei kaam der in fotograaf del yn Poppenwier. Om foto's te meitsjen foar it boek fan Fiona de Lange. Kroechbaas Teake Posseth wist fan neat. "Ik wist net sa goed hokker boek en wa't it skreaun hie ek net. In pear wike letter kaam der in frou del om in ynterview te dwaan. Sa binne we yn it boek kaam", fertelt Posseth.\nDoch mar gek\nHy is wiis mei de nominaasje, mar bliuwt nochter. "Us slogan is: 'Doch mar gek, dat is gewoan genôch'." Dat De Trilker de bêste brune kroech fan Fryslân wêze soe, fynt Posseth in komplimint. Dochs tinkt er dat der genôch oare goede brune kroegen binne yn de provinsje. "It generearret in soad omtinken. Dat is hiel moai, mar om no te sizzen dat der yn Fryslân gjin oare moaie âlderwetske brune kafee's te finen binne..."\nNeffens in gast is der gjin bettere kroech as dy yn Poppenwier en hy is it dan ek folslein iens mei de nominaasje. "Der is in goed ûntfangst, in fantastyske barkeeper, der is nea gebongel. It is gewoan geweldich", fertelt er.\nDe Trilker brún kafee Fiona de Lange\nCambuur yn berop tsjin skorsing ferdigener Mbende


Omrop TIP: Mata Hari yn byld | Omrop Fryslân\nOmrop TIP: Mata Hari yn byld\n21 okt 2017 - 07:34\nIt wie ôfrûne wike 100 jier lyn dat, de yn Ljouwert berne, Mata Hari troch in Fransk eksekúsjepeloton deasketten waard. Sûnt dy tiid hâldt sy ús yn ‘e besnijing. Fan in ferliedlike dûnseres oant in gefaarlike spionne, fan in femme fatale oant in slachtoffer fan misbrûk, hieltyd wurdt in oar byld fan har sketst. Omrop Fryslân reizgje ôf nei Parys en socht út watfoar oanlûkingskrêft dy stêd no krekt op Mata Hari hie.\nPublisiste Hanneke Boonstra skriuwt blogs en in boek oer Mata Hari. Boonstra tocht lang sels famylje te wêzen fan de spionne en har syktocht nei Mata Hari smyt dan ek prachtige ferhalen op.\nDêrnjonken folgje we yn dizze Fryslân DOK Tet Rozendal, de aktrise dy’t yn de rol fan Mata Hari krûpt. Nei ôfrin fan har toernee naam sy in pear libbenslessen fan Mata Hari oer, dy’t har libben op ‘e kop setten. Tet Rozendal kriget no foar it earst de kâns om har foarstelling yn Parys te spyljen.\nDe Fryslân DOK dokumintêre ‘Mata Hari’ is op snein 22 oktober om 17.00 oere en dêrnei fan 18.00 oere ôf alle oeren by Omrop Fryslân op telefyzje te sjen.


Jierlikse greidefûgelgearkomste dit jier oars as oars | Omrop Fryslân\n18 feb 2021 - 07:14\nDe jierlikse greidefûgelgearkomste fan bygelyks de provinsje, natuerorganiaasjes, boere-organisaasjes en it Bond van Friese Vogelwachten tongersdeitejûn is dit jier wat oars as oars. Fanwegen it coronafirus is de kennisdei dit kear digitaal en op in jûntiid.\nUnrêst by de greidefûgels. - Foto: Omrop Fryslân, Remco de Vries\n"Gewoanwei meitsje we der in hiele dei fan, dus moarns en middeis, en dan sitte we earne yn it midden fan Fryslân. Dan hawwe we ek in binnen- en in bûtenprogramma", fertelt Durk Durksz, deifoarsitter fan de gearkomste. "Mar dat kin dit jier net, dus doe moasten we wat oars betinke."\nDe gearkomste net trochgean litte, wie gjin opsje. "It is hiel wichtich om it mei elkoar te hawwen oer de greidefûgel en de nijste ûntwikkelings. It is dit jier ek de fyftjinde kear, dus it is ús tredde lustrum. Dêrom hawwe we derfoar keazen om it digitaal te dwaan."\nWat dit jier wol oars is, is dat de gearkomste jûns hâlden wurdt, sadat de dielnimmers harren wurksumens oerdeis ek gewoan trochgean litte kinne.\nIt programma begjint tongersdei om 19.30 oere en wurdt iepene troch natuerdeputearre Douwe Hoogland. Dêrneist komme âld-boargemaster fan Ljouwert Ferd Crone oer it skrieze-oanfalsplan, Jan Roodhart fan Natuurmonumenten, in greidefûgelboer, Rendert Algra fan Stichting Agrarisch Natuurfonds Fryslân en Eddy Wymenga fan ekologysk ûndersyksbedriuw Altenburg en Wymenga oan it wurd.\nBesikers kinne trije fan de fiif sprekkers folgje, mar hoege net yn de keuzestress te sjitten: alle sprekkers wurde opnaam en binne werom te sjen.\nDurk Durksz, deifoarsitter fan de greidefûgelgearkomste\ngreidefûgels Durk Durksz greidefûgelgearkomste\nUndersyk: flink minder ôffal op Noardseestrannen as tsien jier lyn


Dokkumer út de tiid nei traap yn gesicht | Omrop Fryslân Skip to main content\nDokkumer út de tiid nei traap yn gesicht 11 jan 2015 - 11:54\nIn 21-jierrige Dokkumer hat sneontenacht sa'n traap krigen dat er yn it sikehûs bedarre is. De man wie op stap yn it sintrum fan Dokkum doe't in 20-jierrige út in lyts doarpke yn Ljouwerteradiel him yn it gesicht skopte. De Dokkumer rekke dêrtroch út de tiid. In ambulânse hat him nei it sikehûs fan Ljouwert brocht. Plysjes hawwe de fertochte oanhâlden. Wêrom't er it slachtoffer skopte, is noch ûndúdlik.\nKorreksje meldeLês foarTrefwurden: DokkummishannelingView the discussion thread.Diel dit berjocht op: 11-01Ireen Wüst hellet út op de 1500 meter op it EK 11-01Rotterdammer yninoar slein troch groep manlju Besjoch ek...


FLAT CURVE LINES - Studio Fotografie\nFLAT CURVE LINES\nUnder flinke krûden kinne ûnderskate koarpen ûnderskiede as algebraike. Sokke kromme linen kinne jo krije troch in algebraike gearhing. De mjitte fan 'e lykbaasje bepaalt de oarder fan' e krúsmile.\nDe rigels fan 'e earste oarder binne rjochtlinen.\nKuren fan 'e twadde oarder binne linen dy't har algebraike lykweard is in twadde-ôfdieling.\nDe rjochtlinen fan twadde rigel binne planêre krûden dy't fêststeld binne: fiif punten, of fjouwer punten en ien tangent, of trije punten en twa tangingen, of twa punten en trije tangingen, ensfh. Tanganten kinne troch spesifike punten passe.\nLinen fan 'e twadde oarder binne ferdield yn trije soarten: ellipse, hyperbola en parabola.\nIn ellipse is definiearre troch de lykweardigens x 2 / a 2 + y 2 / b 2 = 1. De ellipse hat twa achten fan symmetry, dus it sintrum. De grutste trochslach fan 'e ellipse, 2a, wurdt de wichtichste as neamd, en de lytse diameter, 2b, hjit de minste as. Dizze achten binne opkommend perpendicular. Om't in ellipse in soad geometryske eigenskippen hat, binne der in protte manieren om har essays te bouwen.\n1. De som fan ôfstân fan elke punt fan 'e ellipse nei twa fêste punten, neamd foci, is in konstante wearde lyk oan 2a (9.9.1). M 1 F 1 + M 1 F 2 = 2a R 1 + R 2 = 2a AO = A 1 O = a; F 1 O = F 2 O; wêr: F 1 O = e is de eksintinsje fan 'e ellipse. BF 1 = BF 2 = a.\nMUTUAL TURNING OF SURFACE CURVES\nIMAGE OF MULTI-DISTANCE\nTwa fleanmasines yn 't romte sille ienriedich perpendiculare wêze as ien fan har in rjochte line hat perpendicular foar it oare fleanfjild.


Kuiper foarsitter CDA Fryslân 22 apr 2013 - 20:10\n0 reaksjes Ald-boargemaster Bert Kuiper is beneamd ta foarsitter fan it CDA Fryslân. Hy folget Douwe Tamminga op, dy't sûnt 2008 foarsitter wie. Tamminga waard doe beneamd neidat it folsleine bestjoer opstapte omdat it yn in rapport in soad krityk krige. Bert Kuiper wie mear as tweintich jier boargemaster fan Skarsterlân. Hy waard moandeitejûn beneamd by de algemiene ledegearkomste fan it CDA Fryslân.\nKorreksje meldeLês foarTrefwurden: foarsitterBert KuiperCDA FryslânView the discussion thread.Diel dit berjocht op: 22-04ACP: gjin betrouwen plysjetop 22-04Soargen FNP oer De Potten Besjoch ek...\nFNP moat op syk nei nije foarsitter: Hosper hâldt der mei op 24 okt 2016 - 21:33 FNP-foarsitter Ultsje Hosper út Oerterp stelt him yn 2017 net besikber foar in twadde termyn fan fjouwer jier as foarsitter. Hosper wurdt takom... Arno Brok wurdt foarsitter Genootschap van Burgemeesters 07 okt 2016 - 10:08 Arno Brok, de eardere boargemaster fan Snits, is de nije foarsitter fan it Nederlands Genootschap van Burgemeesters (NGB). De 48-jarige Brok... Trienke Elshof fan Aldetrine nije foarsitter fan LTO Noord 28 jul 2016 - 16:28 Trienke Elshof fa Aldetrine wurdt de nije foarsitter fan it regiobestjoer fan LTO Noord. Mei yngong fan 1 novimber wurde de ôfdielings Fryslân,... Huite Zonderland tydlik foarsitter gymnastykbûn 27 jul 2016 - 11:06 Huite Zonderland fan De Lemmer, de heit fan turner Epke, is tydlik foarsitter fan gymnastykbûn KNGU. Zonderland folget per direkt Jos Geukers op,... (advertinsje)


DNA-útslach noch net bekend | Omrop Fryslân (advertinsje)\nDNA-útslach noch net bekend 26 sep 2003 - 00:00\nDe útslach fan it DNA-ûndersyk fan in fertochte yn de saak Vaatstra lit op him wachtsje. Justysje hie ferwachte dat de útslach freed bekend wêze soe, mar dat is net slagge. It is ek net dúdlik wannear't de útslach der wol wêze sil.\nOardel wike lyn is yn Londen de 23-jierrige Afgaan Mohammed Abkari oanhâlden. Hy waard al in skoft socht yn ferbân mei de moard op Marianne Vaatstra.


It livven en de siel fan de wiin – Foundation Operation X for languages, cultures and perspectives\n4 Mar 2019 2 Mar 2019 Operation X\nIt livven en de siel fan de wiin\nDe wiin is net tò sjain, maar wal tò felen. Dit fewondere de feurauders. De wiin weis troch har syn as de asem fan it livven. Yn har eigen hie de wiin in siel. De wiingeest wie ieuwral en deze geest júech livven. Om it febjaun tò sjain twisken livven en wiin is belangryk; de wiin dy ‘t út ús múlle komt hiet wal asem, maar tach is ‘t geweun wiin. De Geuden aseme ieuwr de ieze troch de wiin en sò kúe de minsk it fehevene fele.\nIt febjaun twisken asem, wiin en siel is in belangryke, omdat it in belangryken bron fan relygy wein hewwe mot feur de feurauders. Jà wiene eeuwnder de yndrok fan de wiin en dat satte har oon ‘t tinken. Jà seigen licht sòdwaande ôle febjaunen. By de Germanen wiene der trooi wiingeesten; de heer af heersker fan ‘e wiin op see wie Ned, de wiinreus wie Kaar en de geest dy ‘t wiin (livven) oon de minsk jeeuwn het is Wúeden.\nDe fehauding twisken de wiingeesten is gúed om tò wyten. Wúeden febiint wiin mooi livven; wiin is it symbool fan it livven, en derom is it aik net fraimd dat Wúeden de heichste God fan de Germanen wie, hy wie jommes de God fan it Livven. As beheersker fan de livvenswiin hie Wúeden oon de minsk it livven af de asem jeeuwn. Dit mot aik syn wezze as tjúenderee en dan kin aik maklik it febjaun syn wezze twisken tjúenderee en wiin. Wúeden is in wiinteuvenaar af magysen wiinbeswôrder en derom it Opperwezen.\nDernooist beheerske Ned de wiin op see, betjottende dat er de reus Kaar yn syn macht hie. Wúeden stúech bope Ned mooi syn kinnis fan tjúensterkonst af beswôrkonst, en Ned stúech wier bope Kaar dy ‘t de wiin salm wie. Reuzen sitte altyd after gotte netieuwrfeschynsels sò as in boskbraun af sneestarm; starker nach, de Reuzen binne salm jà gotte feschynsels. De Reuzen – om ne in ieuwn tò metjen oon it fekeersde beeld dat júed hewwe fan Reuzen – binne al it gotte yn ‘e netieuwr. Jà binne geweun gotte netieuwrgeesten; jà binne it aude, gotte en enge oon de netieuwr.\neen eind maken aan\nwind as origin of life\nwind as origin of religion\nwind in mythology\nwind is spiritual\nPrevious Allemen noa ’t Lun\nNext Wat düm sooit iip Halunder


Boerekwartet op 'e nij te keap | Omrop Fryslân (advertinsje)\nBoerekwartet op 'e nij te keap 23 maaie 2007 - 11:27\n0 reaksjes Gjin pleats koe sûnder boerefaam...\nIt Frysk Boerekwartetspul is tiisdei op 'e nij útbrocht. Yn 1938 is it spultsje foar it earst publisearre. Ien fan de betinkers fan doe, Ate Wiersma, krige de nijste útjefte útrikt yn Allingawier.\nIt kwartet stiet fol mei begrippen út it âlde boerelibben dy 't driigje te ferdwinen. Sa is út it kwartet te learen dat boeren yn de ûngetiid net allinne meane, mar ek swylje, tymje en weidloeie moasten.\nKorreksje meldeTrefwurden: argyfLês foarView the discussion thread.Diel dit berjocht op: 23-05Soad kaarten oer foar jeugd-EK 23-05Friesland Bank helpt Spyker Besjoch ek...


De bêste manieren te finen Oneway Lege Leg mark plane Hânfêst Flights near jo by djippe koarting foar deadhead pilot lokale Fleantúch tsjinst buert. Regeljen fan in flecht foar wurk of wille is faak in gedoe. It wurdt dreger, besykjen om de bêste tariven. In charter tsjinst kin in bettere oplossing, en ien dy't kin besparje hûnderten gean nei http://wysluxury.com/location foar bedriuw tichtby dy.\nIn charter jet wurdt meastentiids eigendom fan in partikulier bedriuw. Mar, sels in eigen bedriuw wol syn wurksumheden wurde koste effektyf. Lege skonk privee jet charter flechten folje sitten dat soe oars bliuwe leech. Usually these flights are returns from a client’s destination. Om te meitsje de reis de muoite wurdich en Haach in pear fan 'e kosten, De flechten wurde oanbean oan it publyk. De fares binne faak folle goedkeaper as kommersjele flechten, as de bedriuwen wurde gewoan besykje te bedekke kosten. Charter bedriuwen mei lytsere jets hawwe minder personiel te beteljen en legere overhead kosten foar branje.\nReservearring fan in oneway jet charter flecht biedt in soad foardielen, boppe en fierder legere Fares. Minder, As gjin ekstra passazjiers op 'e flecht betsjut in rêstiger, mear ontspannend flecht. Hoewol't flecht personiel is minimaal, in reizger meie krije mear Personalized oandacht, yn dingen fan 'comfort. Der is meastentiids mear romte te útstekke en ûntspanne op in privee jet. Jo kinne ek nei jo bestimming flugger, as private jets aren’t carrying the weight of commercial airliners. Komfort funksjes lykas learen sitten en ruim sofas of bars kinne soms te finen yn partikuliere jets. Most travelers won’t argue with traveling in a bit of luxury, wylst it bewarjen jild tagelyk.\nIn soad privee charter jet Bedriuwenlist harren lege skonk flechten beskikber, ynklusyf flecht dates, kear, en bestimmings. Jo kinne sels wêze kinne boeke in rendemint flecht yn it foar, al binne der gjin garânsjes. Lege charter flechten binne in treflik wearde, mei of sûnder de foardielen fan ekstra treast en omtinken. Se kinne ek besparje in reizger tiid, sûnder it gedoch fan fleanfjild check yn prosedueres.\nLege Leg Mark In USA


Drachten yn degradaasjestriid | Omrop Fryslân (advertinsje)\nDrachten yn degradaasjestriid 31 maaie 2008 - 17:47\nKuorbalhaadklasser Drachten hat yn Dordrecht mei 18-16 ferlern fan Oranje Wyt. Drachten krige yn de wedstriid in soad kânsen, mar makke it net ôf. Troch dit resultaat is Drachten fjirde wurden yn de pûl en moat de ploech op 7 en 14 juny beslissingswedstriden spylje om degradaasje foar te kommen. De tsjinstanner wurdt dan SCO út Aldeholtpea of Die Haghe út Den Haach.\nKorreksje meldeLês foarTrefwurden: argyfView the discussion thread.Diel dit berjocht op: 31-05Elma de Vries 2 kear kampioen 31-05Earste winst Bart Helmholt Besjoch ek...


Fear (ferfier) - Wikipedy\nIn fear, fearboat, set of mei in Ingelsk lienwurd ferry is in fartúch dat in ferfiersferbining oer in wetter ûnderhâldt, mei as doel om minsken en fracht fan it iene nei it oare plak oer te setten.\nFearen nei technykBewurkje\nFrij-farrende waadfearboat Oerd fan it fear nei It Amelân.\nFearen brûke ferskate technyken om it wetter oer te stekken.\nIn frij-farrend fear hat gjin ferbining mei de wâl. Troch in motor, of troch spierkrêft, wurdt it fear nei de oare kânt brocht. Om't it fear nearne oan fêst sit is dit type fear it ienichste dat oer grutte ôfstannen brûkt wurde kin. Mar sûnder fêst punt kin it ek mei naam wurde troch de stream, wat it minder gaadlik makket foar rivieren.\nIn gierfear kin allinne op brûkt wurde op rinnend wetter. It fear is mei ien kabel ferbûn mei in punt op de stream. Troch it fear skean tsjin de stream yn de kearjen wurdt it troch de stream nei de oare wâl treaun. Hast altyd hat in gierfear ek noch in motor. Om't in gierfear de stream nedich hat kin it allinne brûkt wurde op in rivier.\nBy kabelfearen rint der fan beide kanten in kabel nei it fear. Troch it gewicht fan de kabel of de keatling leit dy op de grûn, útsein by de wâl en by it fear, sa't oare skipfeart frij hâlden wurdt. Der binne ferskate wizen om it fear nei de oare kant te bringen:\nBy fearen lykas it winefear wurdt de keatling nei de oare wâl ynnaam, bygelyks mei in wine. Om't sa it fear ek ophelle wurde kin mei in wine op de wâl, is dit type gaadlik foar doch-it-sels oersetten.\nBy fearen lykas in lûkfear wurdt it fear, meast mei de hân, de kabel bylâns lutsen nei de oare kant. Dit nimt op it fear hast gjin romte yn, en dêrom is it ek gaadlik foar lytse boatsjes op lange oerstekken.\nIn inkelt kear komt ek in laat fear foar. Hjirby tsjint dy kabel allinne om it fear te stjoeren. It fear wurdt lykas by in frij-farrend fear mei in motor of mei spierkrêft nei de oare kant brocht, wylst de kabel der is om foar te kommen dat it fear troch de stream meinaam wurdt.\nIn bysûndere ferzje fan in kabeldfear is it sweeffear', dat al oan in kabel hinget, mar oer it wetter hinne giet. Dizze konstruksje wurdt somtiden ûnder in grutte brêge hongen, foar it oersetten fan stadich ferkear.\nAl in fear mar net in skip, is de fearwein. Hjirby stiet in wein op raljes ûnder wetter, en rydt dêroer nei de oare kant. It Amsterdam-Rynkanaal hie oant 1 novimber 1972 fiif fearweinen, mar by it djipper meitsjen fan it kanaal kaam dêr in ein oan.\nFearen nei ferfierBewurkje\nNei gelang it grutste ferkear dat oersette wurde kin wurdt sprutsen fan fuotfearen, fytsfearen, autofearen en treinfearen.\nFearen yn Fryslân\nOpfrege fan "https://fy.wikipedia.org/w/index.php?title=Fear_(ferfier)&oldid=1071029"\nLêst bewurke op 4 apr 2022 om 22.24\nDizze side is it lêst bewurke op 4 apr 2022 om 22.24.


Eksposysje Saskia van Montfort & Kristi Neider yn Teater Snits | It Nijs\nEksposysje Saskia van Montfort & Kristi Neider yn Teater Snits\napril 15, 2018 09:28\nIt útrikken fan de 17e Fryske radio-Reklamepriis 0 18.Jan\nFrysktalige tsjerketsjinsten 20 jannewaris 2019 0 18.Jan\nNederlân kriget in Fryske “dichter des vaderlands” 0 18.Jan\nTaalkundige Van der Horst: meartaligens is neat bysûnders 0 17.Jan\nNijhoarne: man rydt plysje oan en rydt himsels dêrnei te pletter 0 17.Jan\nNije eksposysje mei meiwurking fan Bax Kunst\nBy in besite oan it Teater Snits kin in nije eksposysje bewûndere wurde. De eksposysje toant wurk fan de jonge grafyske talinten Saskia van Montfort út Ljouwert en Kristi Neider út Grins.\nWurk fan Saskia van Montfort (foto: Bax Kunst)\nSaskia van Montfort (1985) is in autonoom keunstner en grafikus. Hja wurket al goed tsien jier yn it Grafysk Atelier Fryslân yn Ljouwert. Dêr is se begûn mei it meitsjen fan etsen en hat se har de ôfrûne jierren talein op it seefdrukken. By it meitsjen fan seefdrukken wurket se folslein analooch. Alles wurdt mei de hân tekene op kalkearpapier om dêrnei yn in seef beljochte te wurden. Dêrnei kin it printe wurde. It tekenjen is folslein swart/wyt foar it beljochtsjen, it printsjen jout de kleur wer werom.\nHja siket yn har wurk it spanningsfjild op tusken de fine linen en de kleurde flakken en makket dêrby gebrûk fan de foarmen dy’t it wyt fan it papier meibringt. Yn har wurk binne bisten it haadtema, weromkommend yn de foarm fan skedels en bonkerakken. By it neitekenjen fan de bonkerakken komt it bist wer ta libben en sjocht men hoe’t it bist, bonkje foar bonkje, yninoar sit. Dêryn ûntstean moaie struktueren en werhellingen.\nWurk fan Kristi Neider (foto: Bax Kunst)\nKristi Neider (1976) is berne yn Estlân en wennet yn Grins. Dêr wurket se al alve jier. Neider studearre ôf oan de keunstakademy yn Tallinn, as grafysk byldzjend keunstneres. By har stúdzje ûntwikkele se har eigen styl en nei har ôfstudearjen waard se al gau frege foar reklamewurk yn Estlân en Nederlân. Har wurk kin it bêste omskreaun wurde as kleurryk mei treffende krêft, dêr’t de ynfloeden fan Pop Art, it moderne libben en fergonklike natuer dúdlik yn werom te kennen binne.\nAlle wurken út de útstalling binne troch de galeryhâlder Bax mei soarch útsocht. Elkenien is fan herte wolkom om de wurken te besjen en yn de gelegenheid om de wurken te keapjen of te lienen by de keunstútlien. Yn dat lêste gefal moat kontakt opnaam wurde mei Galery Bax Kunst. De eksposysje is te besjen yn de iepeningstiden fan de kassa fan Teater Snits, nei oanmelden by de baly.\nDe eksposysje duorret o/m 21 july 2018. Sjoch foar mear ynformaasje op www.baxkunst.nl.\nBildtse week in taalpaviljoen MEM Nij stik fan Tryater: ‘Wereldburgers van de Voorstreek’\nLutz Jacobi fynt Fryslân te grien\n 09:17, 12.Jan 2019\nWaarpraatsje: Kâlde nacht 18.Jan\nIt útrikken fan de 17e Fryske radio-Reklamepriis 18.Jan\nFrysktalige tsjerketsjinsten 20 jannewaris 2019 18.Jan\nNederlân kriget in Fryske “dichter des vaderlands” 18.Jan


Is Merula de mol? - Celebrity.fm - #1 Offisjele stjerren, Business & People Network, Wiki, súksesferhaal, biografy en sitaten\nJo wiene skrokken om te finen dat de mol is nimmen oars as Merula Snyde.\nWat bart der as jo kieze foar Slytherin yn it mystearje fan Hogwarts? Slytherin. ... As jo Slytherin hawwe keazen, moatte jo ferskille - al jo kompanjons wolle de bêste wêze. Jo sille ek in protte freonlike minsken tsjinkomme. Jo hoege jo gjin soargen te meitsjen oer it studearjen, en as der wat net giet, kinne jo gewoan ien út it oare hûs beskuldigje - jo freonen sille fan sa'n gedrach hâlde ...\nHat Hogwarts mystearje alle 7 jier? Der binne mar fiif fan de sân jier oan it spul tafoege, It makket it wierskynlik dat it ferhaal folslein sil wêze oan 'e ein fan 2019. Hogwarts Mystery is ûntwurpen om fierder te duorjen.\nBeside above What happens when you finish Year 7 in Hogwarts mystery? During this year, you will get om de klasse Muggle Studies by te wenjen, leard troch professor Sikander. Unmooglik om te sizzen, d'r binne in protte nijsgjirrige dingen dy't jo sille leare oer Muggles út 'e wizarding-perspektyf. Oars dan dat, sille jo wat nije freonen meitsje en de bân mei de âlde fersterkje.\nWa is R Harry Potter Hogwarts mystearje?\nMoetsje jo jo broer yn Hogwarts Mystery?\nHoe kinne jo de tiid oerslaan yn Hogwarts Mystery?\nWa kin ik datearje yn Hogwarts mystearje?\nWêr is Skye fan Harry Potter?\nR, ek wol bekend as De Kabal, wie in enigmatysk en machtich geheime maatskippij dy't aktyf wie yn 'e 20e ieu.\nWhat happens if you save Merula from the ice? Upon entering, you’ll notice that Merula got frozen by the cursed ice. Fuort dêrnei wurdt de doar ynsletten yn iis en twa fan jo freonen sille ek beferzen wurde. Jo moatte aksjes foltôgje troch op it iis te tikken en dan in Knockback Jinx te casten om it iis fuort te brekken en jo freonen frij te litten.\nSimply so, Which house is best Hogwarts mystery? gryffindor it populêrste hûs te wêzen yn Harry Potter: Hogwarts Mystery soe gjin ferrassing wêze moatte foar fans fan 'e franchise.\nHokker hûs is Erika Rath? As de sibling fan Jacob yn Ravenclaw is, is Rath yn slytherins. Yn offisjele materiaal pleatst troch de makkers fan Harry Potter: Hogwarts Mystery, ynklusyf it laden skerm fan 4 septimber oant 10 oktober 2019, wurdt se normaal werjûn as in Slytherin. Se wurdt faak toand as in Slytherin neist in Gryffindor Skye Parkin.\nYn it gefal dat jo beslute om him te twifeljen, sil Bill de keamer yngean en Jacob befrije, dus de útkomst is sawat itselde. Koart dêrnei sille jo freonen oankomme en jo sille se foarstelle oan jo broer. Nettsjinsteande har blessueres sil sels de machtichste heks op Hogwarts de kâns net misse om de ferneamde Jacob te moetsjen.\nIs Ben evil in Hogwarts-mystearje? Nûmer ien, Ben is as professor Quirrell út 'e earste roman; aka hy liket neat oars te wêzen as in stotterjende, blubberjende idioat dy't gjin mige koe sear dwaan, mar yn werklikheid in kwea tsjustere wizard.\nIs Rowan de mysterieuze R?\nHarry Potter: Hogwarts Mystery - Is Rowan 'R'?\nYn Harry Potter: Hogwarts Mystery liket it dat it titulêre "mystearje" it lot is fan de broer fan it spilerkarakter, Jacob. ... It bewiis dat Rowan R is, is dat hy (of sy) út 'e wei giet om te soargjen dat hy it spilerkarakter by Diagon Alley moetet.\nKinne jo Talbott nei de himelske bal nimme? Talbott is de ienige potinsjele datum yn de "Earste Datum" prestaasje quest dy't net mei har nei it Himelske bal gean koene. It is mooglik dat de sibben fan Jacob en Talbott deselde Animagus-foarm hawwe - in earn (de broer fan Jacob kin lykwols ek in kat of in hûn Animagus hawwe).\nTiid Toffees binne in verbruiksartikel. Brûk Time Toffees om de doer fan alle yn oanmerking komme wachtperioaden yn it spultsje te ferminderjen of oer te slaan. Reguliere Tiid Toffees kin skip elke wachttiid oer oant 3 oeren lang.\nIs Ben evil in Hogwarts-mystearje?\nNûmer ien, Ben is as professor Quirrell út 'e earste roman; aka hy liket neat oars te wêzen as in stotterjende, blubberjende idioat dy't gjin mige koe sear dwaan, mar yn werklikheid in kwea tsjustere wizard.\nWa is Mystery 2020 Hogwarts? It bewiis foar Rowan being R is dat hy (of sy) giet út fan syn wei om te soargjen dat hy moetet de spiler karakter op Diagon Alley. Rowan is ek direkt ferantwurdlik foar it spilerkarakter kin tagong krije ta de ferflokte ferwulften op mear dan ien gelegenheid, tank oan syn superieure yntellekt en ûndersyk feardichheden.\nIs Rowan út Hogwarts mystearje in famke? Yn Harry Potter: Hogwarts Mystery: Rowan hat gjin fêste geslacht of House. Harren geslacht en hûs binne programmearre om itselde te wêzen as de opsjes dy't de spiler selektearret foar har karakter.\nJo sille wêze kinne kieze ien út seis mooglike datum karren. Trije fan harren - Merula, Tulip en Penny binne oan de linkerkant fan it skerm. Wylst de oare trije - Andre, Talbott, en Barnaby binne oan 'e rjochterkant.\nWat is it heechste nivo fan freonskip yn it mystearje fan Hogwarts? Freonskippen wurde mjitten yn nivo's wêrfan d'r binne 10 te berikken yn totaal foar elke freon. Freonskipsnivo's kinne wurde ferhege troch trije ferskillende aktiviteiten om freonskip XP te fertsjinjen. Dizze aktiviteiten kostje munten en hawwe nedkjolingstiden foardat se wer kinne wurde spile.\nWat bart der as jo kieze Hufflepuff yn Hogwarts mystearje?\nNettsjinsteande hokker hûs jo kieze, jo ferhaal wurdt net massaal feroare en d'r is gjin foardiel of straf foar it kiezen fan ien boppe de oare. It wichtichste ferskil is dat jo mienskiplike keamer sil oars wêze lykas it haad fan hûs en prefekt.\nKinne jo in stomme Ravenclaw wêze? Ja, salang't se tûkens bewûnderje. In dom kin it wol better dwaan en in loai ek. D'r is sels in stomme Ravenklauw yn 'e boeken: Gilderoy Lockhart.\nIt Isle of Skye wie de grutste eilân yn 'e Binnen-Hebriden fan Skotlân. De Pride of Portree, in Quidditch-ploech, waard dêr oprjochte yn 1292, nei alle gedachten yn 'e stêd Portree.\nWêrom sit Murphy McNully yn in rolstoel? Murphy McNully wie in studint oan 'e Hogwarts School of Witchcraft and Wizardry yn' e 1980's. Hy wie lichaamlik handikapt en immobile, en dus easke it brûken fan Rolstoel foar locomotion.\nHat Rath Skye rekke mei in bludger?\nNeffens Skye, Rath sloech har mei in Bludger doe't se gie om har de wierheid te fertellen. Erika sil lykwols nochris sizze dat it in ûngelok wie.\nFoarige artikel Wie Luna Lovegood autistysk?\nFolgjende artikel Kinne Hogwarts-studinten normale klean drage?\nWhere can I watch Girl in the Basement free?\nWat is de cast fan 1883?\nWat is de hillige 28 hp?\nWa spilet Karma yn Netflix?\nIs Dumbledore in suver bloed?


Theo Smedes - Keunstwurk\nHome / Theo Smedes\nAs lyts jonkje stie ik letterlik tusken de skodoarren te sjen hoe’t der by ús thús troch de pleatslike toanielferiening repetearre waard. In fassinearjende wrâld dy ’t my noait mear loslitten hat. Dit woe ik ek! Ik bin dan ek yn ‘e lokkige omstannichheid west om dêr úteinlik myn berop fan te meitsjen. As spiler, regisseur en produsint bin ik no al mear as fyftjin jier wurksum yn it Fryske teäterfjild. En sûnt 2021 mei ik dêr fanút Keunstwurk de funksje ‘Kultuerferbiner Teäter’ oan taheakje.\nEn it teäter libbet yn Fryslân! Der is gjin provinsje dêr ’t safolle Amateurkeunst bedreaun wurdt as yn Fryslân. Wy Friezen binne grutsk op ús taal en kultuer en drage dat ek graach út. Ik ek. Myn hert leit by it amateurtoaniel en ik bin dan ek tige grutsk dat ik dêr as kultuerferbiner myn stientsje oan bydrage mei.\nUs doel is it stypjen fan it kulturele fjild yn Fryslân en it takomstbestendich te meitsjen. Tegearre mei de oare kultuerferbiners binne we der foar jimme, yn it fjild. Foar fragen, foar advys en mei in ferskaat oan aktiviteiten op foar mêd dan ek. Om mei jimme te bewarjen wat west hat, om der te wêzen wat spilet, en om te meitsjen wat komt.\nIk sjoch der nei út om jimme te moetsjen!\nTelefoon: 058 2343434\nWerkdagen: di, wo\nCreatief producent Fulkaan


Frijspraak yn saak deadlik ûngelok by Harns | Omrop Fryslân Skip to main content\nFrijspraak yn saak deadlik ûngelok by Harns 20 aug 2015 - 16:10\n0 reaksjes Nederlands In 40-jierrige Amsterdammer is tongersdei troch it gerjochtshôf yn Ljouwert frijsprutsen fan skuld oan in deadlik ferkearsûngelok op de N31 by Harns. Op 15 juny 2012 kaam in 38-jierrige Harnzer om it libben by de botsing. Neffens it hôf is net te bewizen dat de Amsterdammer in ûnferantwurdlike ynhelaksje makke hat. Dat de man, dy't achter in frachtwein ried, dochs oer de trochlutsen streep ried en dêrby frontaal op de auto fan de Harnzer botste, soe te krijen hawwe mei in sliepsteurnis. Dêrom falt de man neffens it hôf neat te ferwiten.\nEarder waard de Amsterdammer feroardield foar roekeleas riden en moast hy acht moannen, wêrfan fjouwer ûnder betingst, de sel yn. Dêrneist mocht de man trije jier lang net ride. Hy gie yn heger berop en hat no gelyk krigen. De man is behannele foar syn sliepsteurnis.\nKorreksje meldeLês foarTrefwurden: HarnsN31deadlik ûngeloksliepsteurnisView the discussion thread.Diel dit berjocht op: 20-08Plysje siket tsjûgen fan oerfal Beetstersweach 20-08Stellinga nimt moandei ôfskied as boargemaster fan Skier Besjoch ek...


"PVV moat kleur bekenne" | Omrop Fryslân (advertinsje)\n"PVV moat kleur bekenne" 21 mrt 2014 - 18:51\n0 reaksjes Geert Wilders PVV - Foto: ANP De fraksjefoarsitter fan de PvdA yn Provinsjale Steaten ropt de steateleden fan de Fryske PVV op ôfstân te nimmen fan de útlittings fan Geert Wilders. Neffens PvdA-er Remco van Maurik moatte de PVV'ers no kleur bekenne. Kommende moandei fergaderet de PVV-steatefraksje oer de útspraken fan Wilders oer Marokkanen. Neffens Van Maurik komt der in ein oan de kollegiale gearwurking yn de steaten mei de PVV as se de útspraken fan Wilders net dúdlik ôfwize.\nKorreksje meldeLês foarTrefwurden: PVVGeert WildersView the discussion thread.Diel dit berjocht op: 21-03Taakstraf yn saak Argos 21-03Poepjes test tagonklikheid Besjoch ek...


Warmenhuizen - Wikipedy\n(Trochwiisd fan Warmenhuzen)\nLizzing gemeente Harenkarspel\nDe katolike tsjerke fan Warmenhuizen\nWarmenhuizen (Westfrysk: Wermehúze) is in doarp yn de gemeente Skagen, yn de provinsje Noard-Hollân. It wie fan oarsprong in boeredoarp, mar no is der in soad nijbou mei benammen forinzen. Warmenhuizen wie oant 1990 in selsstannige gemeente. It doarp hie yn 2005 sawat 5608 ynwenners.\nWarmenhuizen is wierskynlik yn 9e iuw of 10e iuw ûntstien, ek 745 wurdt wol as ûntsteansdatum neamd. It doarp wurdt as huzegroep fan in Wermer yn 1289 foar it earst neamd as Wermerhûs.\nIt doarp is regionaal en lanlik bekend troch de protte sporters. Sa wenne Steven Rooks, winner fan de boltsjestrui yn de Omloop fan Frankryk fan 1988, destiids yn Warmenhuizen. Nei oanlieding fan syn boltsjestrui waard ien kafee yn it doarp farve yn de kleuren fan de trui: wite gevel mei reade boltsjes. Dy gevelstyl hat it kafee holden.\nIt besjen wurdich yn Warmenhuizen is de Herfoarme tsjerke. De basis foar dy tsjerke waard lein yn de 13e iuw. Dat is goed te sjen oan de westgevel, omdat dy oplutsen is út saneamde kleastermoppen. De brûkte kleastermoppen binne moogelik ôfkomstich fan de eartiidske boarch Nuwendoorn bewesten it dorp. Tsjin dy westmuorre is de hjoeddeiske toer boud, nei alle gedachten yn de 14e iuw. Yn de rin fan de tiid binne èn it skip èn de toer ferskeidene kearen útwreide. De klokstoel komt út de yn 1779 ynstoarten toer fan Schoorl. Yn 't tsjerke wurde útsein de gewoane tsjerketsjinsten ek eksposysjes en konserten holden. En ek de oare tsjerke, boud yn de 19e iuw troch Theo Molkenboer is it besjen wurdich.\nFierders hat it doarp noch in âld gebou, de Moriaan, út de 16e iuw, no in restaurant.\nBerne yn Warmenhuizen[bewurkje seksje | boarne bewurkje]\nSjouke Westra, in Nederlânske reedrider\nJoop Klant, in Nederlânske proazaskriuwer en ekonoom\nKlaas Boot, in Nederlânske turner en sportferslachjouwer\nMatthé Pronk, in Nederlânske hurdfytser\nJos Pronk, in Nederlânske hurdfytser\nUntfongen fan "https://fy.wikipedia.org/w/index.php?title=Warmenhuizen&oldid=969850"\nPlak yn Skagen\nDizze side is it lêst bewurke op 16 jul 2019 om 22.12.


Boalserter auto foar Suriname | Omrop Fryslân (advertinsje)\nBoalserter auto foar Suriname 03 jul 2001 - 00:00\nLearlingen fan 'e technyske skoalle yn Boalsert hawwe fan in frachtweinwrak in nagelnije truck makke. Dy moat oer trije wike yn 'e jungle yn Suriname ride.\nDe skoalle wie yn kontakt kaam mei it projekt 'Gun Henk z'n Tank' fan Boalserter Henk Tjassing. Dy besiket yn Suriname djoersume sûnenssoarch te ûntwikkeljen. It ferfier dat dêrfoar nedich is, waard tiisdei realiteit.\nKorreksje meldeTrefwurden: argyfLês foarView the discussion thread.Diel dit berjocht op: 03-07W.van Haren-direkteur giet fuort 03-07Stimming oer feemerk: 74 - 74 Besjoch ek...


20% koarting op jo folgjende bestelling Oer Bohemia Design. Bohemia Design wurket yn etysk gearwurkingsferbân mei wrâldwide ambachtslju om hjoeddeistige handmade homeware en moade -aksessoires te meitsjen. Winkel mei de hân makke guod mei in autentike siel. Wy hawwe 3 aktive en wurkjende Bohemia Design -kûponnen fûn. Us leden besparje jild troch dizze bohemiadesign.co.uk koartingskoades te brûken by de kassa.\n30% koarting op alle Marokkaanske houliksdekens Oer Bohemia Design. Wy hawwe 3 aktive en wurkjende Bohemia Design -kûponnen fûn. Us leden besparje jild troch dizze bohemiadesign.com koartingskoades te brûken by de kassa. Hjoed it bêste oanbod fan Bohemia Design is 20% koarting op alles; Us bêste Bohemia Design -kûponkoade sil jo 20%besparje; Shoppers hawwe gemiddeld 20% besparre mei ús promoasje fan Bohemia Design ...\n10% koarting fan jo earste bestelling foar nije klanten Bohemia Design biedt gemiddeld in koarting fan 24%. De bêste kûpon dy't op it stuit beskikber is, is 40% koarting ûnder "Oanfoljende 40% koarting op sidewide oanbiedingen". Biedt Bohemia Design fakânsje -koartingskoades oan? Bohemia Design hat it heule jier poerbêste deals. Fanôf hjoed biedt Bohemia Design 8 kûponnen en koartingen foar Back to School.\n20% koarting op alles yn 'e outlet Bohemia Design Coupons & Promo Codes. Bohemen waard oprjochte yn 2006 troch Jenny Lockton, en is it hichtepunt fan jierrenlange ûnderfining mei wurkjen mei artysten en ambachtslju oer de heule wrâld. Bohemen waard oprjochte om relaasjes op te bouwen mei ambachtsmanprodusinten en fia dizze gearwurkings helpe se betsjuttingsfolle wurkgelegenheid te stypjen en te garandearjen dat ...\n15% koarting fan jo bestelling Bohemia Design Coupon & Deals hat op it stuit coupon_count aktive coupons. De bêste kûponnen fan hjoed: Krij 65% koarting op side oeral by Bohemia Design Coupon & Deals. Brûk Bohemia Design Coupon & Deals kûpons om te besparjen op Bohemia Design Coupon & Deals keapje yn Site. As jo op syk binne nei Bohemia Design Coupon & Deals coupons, dan binne jo op it goede plak.


Nije spits foar SC Hearrenfean | Omrop Fryslân (advertinsje)\nNije spits foar SC Hearrenfean 16 aug 2012 - 19:33\n0 reaksjes Alfred Finnbogason\nSportklup Hearrenfean hat in nije spits oanlutsen. De 23-jierrige Alfred Finnbogason komt oer fan de Belgyske klup Lokeren. De Yslânske internasjonal waard ferhierd oan de Sweedske ploech Helsingborgs. Dêr skoarde hy 12 kear yn 17 wedstriden. Finnbogason hat in kontrakt tekene foar trije jier, mei in opsje foar noch in jier. By Hearrenfean moat Finnbogason de konkurrinsje foar de spitsposysje oangean mei Matthew Amoah.\nKorreksje meldeLês foarTrefwurden: SC HearrenfeanspitsAlfred FinnbogasonView the discussion thread.Diel dit berjocht op: 16-08Skrik om ekshibisjonist 16-08Foto Epke op ambulânses Besjoch ek...\nFroulju fan SC Hearrenfean ferlieze Hjoed, 21:41 De froulju fan SC Hearrenfean ha freedtejûn mei 3-1 ferlern fan FC Twente. Yn de 34ste minút skoarde Dorien Zeinstra foar de Feansters. Flak nei... Bijker wer fit foar topper tsjin Feyenoord Hjoed, 17:36 Sportklup Hearrenfean kin snein yn de topper tsjin Feyenoord wer beskikke oer Lucas Bijker. De linksback foel ferline wike yn de wedstriid tsjin... Beker: Cambuur lottet Ajax, Hearrenfean nei IJsselmeervogels Juster, 23:40 SC Cambuur hat in swiere tsjinstanner lotte yn de achtste finale om de KNVB beker. De Ljouwerters spylje thús tsjin Ajax. Dat is tongersdeitejûn... SC Hearrenfean nei achtste finale KNVB beker Juster, 22:36 Sportklup Hearrenfean hat de achtste finale fan de KNVB beker helle. Se wûnen tongersdeitejûn yn Eindhoven mei 2-1 fan FC Eindhoven. Hearrenfean... (advertinsje)


Skoalplein gjin lûdsoerlêst | Omrop Fryslân Skip to main content\nSkoalplein gjin lûdsoerlêst 24 sep 2009 - 12:07\nRazende bern op skoalpleinen jilde tenei net mear as lûdsoerlêst. Fan 1 jannewaris ôf hawwe offisjele klachten dêroer gjin sin mear. Dat hat minister Cramer fan Miljeu bekend makke. Foar skoallen en bernedeiferbliuwen dêr't gjin gebouwen by yn 'e buert stean, telde razen al net mei as lûdsoerlêst. Op fersyk fan 'e Twadde Keamer jildt dit no ek foar dy mei wol gebouwen yn 'e buert. Under lestiid moat it stil wêze. Legaal raze mei tenei in oere foar en nei skoaltiid.\nKorreksje meldeLês foarTrefwurden: argyfView the discussion thread.Diel dit berjocht op: 24-09Beekmans en Guijt wer fit 24-09Dûmny ûnterjochte ferfolge Besjoch ek...


Sybren Singelsma: Koroanakoarts yn Europa | It Nijs\nseptimber 7, 2020 12:54\nPolitisy wurde keazen foar wat se yn it ferline tasein hawwe, mar se moatte altyd reagearje yn nije omstannichheden. Wa hie ommers tinke kinnen doe’t hy of sy it reade potlead efter de namme Mark Rutte sette, dat dy safolle jild liene soe om de koroanakrisis te liif te gean. Mar de man koe net oars, om it lân te rêden moasten de liberale prinsipen efkes oan ’e kant set wurde. En gelokkich mar.\nFoar it rêden fan Nederlân wolle syn kiezers him wol folgje, foar Europa wurdt dat folle dreger. En dochs moat dat likegoed. Wy sitte no ien kear yn ien binnenmerk en hawwe ien munt, de €uro. Klaas Knot, direkteur fan de Nederlânske Bank, hat it okkerdeis nochris kreas útlein. Om Nederlân te rêden moatte we Europa rêde, want dêr fertsjinje wy ús jild.\nIt wie dan ek in kwestje fan tiid, druk en drama, mar it Europeeske weropboufûns en de Europeeske mearjierrebegrutting foar sân jier binne dan dochs oannommen op de fjouwerdeiske (!) top fan 17 oant 21 july 2020. Dat koe ek net oars; as ien yn it wetter leit en driget te fersûpen moat men deryn springe, ek al ha je krekt it kreaze pak oan.\nOer dy Europeeske top en de skandalige posysje fan Nederlân falt in soad te sizzen, mar it wichtichste is net perfoarst de grutte fan de pot mei jild. Want yn de oanstriid om sa sunich mooglik te wêzen hat Nederlân wol tastien dat de Europeeske Kommisje sels jild op de kapitaalmerk lient en dat der in pear Europeeske belestingen komme, ûnder mear op plestik.\nEn dat is nijsgjirrich, want as Europa belestingen fan de boarger heft, wa kontrolearret soks dan? It prinsipe ‘No taxation without representation’ hat yn it ferline gauris de grutte driuwfear fan de demokrasy west. Datselde prinsipe sil no dus ek ta in gruttere rol fan it Europeesk parlemint liede, en dermei ta in mear selsstannige posysje fan de Europeeske ynstitúsjes en Europa as selsstannige bestjoerslaach.\nMar dat is net it iennige effekt fan de koroanakrisis. Folkssûnens is gjin kompetinsje fan Europa. Der binne wol wat beliedstypjende aktiviteiten, dêr’t it Europeesk medisine-agintskip yn Amsterdam it wichtichste fan is. Mar doe’t it koroanafirus sûnder ien grins te respektearjen Europa yn kaam, wie de reaksje fan de Europeeske lannen nasjonaal.\nDe koroanakrisis sil noch lang en breed evaluearre wurde. Mar ik doar no al wol te foarsizzen dat de konklúzje wêze sil dat by sa’n grutskalige driging in koördinearre Europeeske oanpak needsaaklik is. Dat betsjut it oprjochtsjen fan in soarte fan Europeesk RIVM, en it nimmen fan koördinearre maatregels foar de ekonomy en it grinsferkear as dat needsaaklik is.\nIt is dochs beskamsum om sjen te moatten hoe’t ûnderskate lannen ferskillende kleurkoaden hantearje en op eigen manneboet grinzen slute foar reizgers út oare Europeeske lannen. Nei de finansjele krisis fan 2008 binne der in soad inisjativen nommen om it finansjeel systeem stabiler te meitsjen. De effekten fan de koroanakrisis binne noch folle djipper as de finansjele krisis. Der sille dus inisjativen komme op it mêd fan firusbestriding en it behearskjen fan de ekonomyske effekten.\nDat befêstiget it adagium fan Jean-Luc Dehaene, de âld-premier fan België, dy’t sei: Der is in moaie takomst foar Europa, salang’t de nasjonale steaten net allinnich alle problemen oplosse kinne. Alhiel yn dy line liet Klaas Knot okkerdeis fan him hearre. In útsprutsen pleit om de realiteit ûnder eagen te sjen, nammentlik dat ús lot mei dat fan de oare Europeeske lannen ferbûn is en we der dus alles oan dwaan moatte om dy lannen ekonomysk sûn te krijen. Hy suggerearre dat, as je yn bygelyks Italië echt wat berikke wolle, je Europa it foech jaan moatte om it ekonomysk belied foar in part te bepalen. Dat hjit dan Europeeske koördinaasje. Mar dat betsjut dat wat foar Italië jildt, ek foar Nederlân jilde moat. Dus foech oer de ekonomy oerdrage oan Europa om ússels te rêden. Klaas Knot hat as direkteur fan de Nederlânske Bank in selsstannige posysje. Lykwols sille syn opmerkingen net tafallich wêze nei de draai fan Rutte op de Europeeske top. It soe wolris in prelude wêze kinne foar in draai fan de Nederlânske polityk.\nEn sa is de koroanakrisis de safolste krisis dy’t bydraacht ta de Europeeske gearwurking en ienwurding. Europa wurdt net mear opboud om’t de politike partijen dat wolle, mar om’t se it yn de praktyk wol moatte. Op dat dilemma moatte de partijen in ideologysk andert fine, wol it dossier Europa harren net by elke krisis of ferkiezing yn it nau driuwe.\nRyksynspeksje is in segen foar it Frysk ûnderwiis Sybren Singelsma: It weromkommen fan IS-froulju sûnder berjochting is bedriigjend Sybren Singelsma: De koroanakrisis hat ek politike konsekwinsjes Frysk ûnderwiis op efterstân holden…\nJan Lautenbach septimber 9, 14:36\nIk haw it gefoel dat Sybren net folle fan syn heit Jan Bearn opstutsen hat.\nRomke Kroondijk - Koudum septimber 9, 14:37\nSybren Singelsma is grif fan de oprjochter fan de FNP. Sels bin ik yn dy tiid riedslid wurden foar dy partij. Ik haw de redaksje berjocht dien dat it grêf fan Aldgillis slim ferruniearre is. Fan nimmen yn Fryslân krij ik reaksje op de berjochten deroer. Kinne jim it berjocht ek trochsjoere nei de soan fan Bearn Singelsma ?\nSybren septimber 9, 18:13\nNo bin ik docht wol nijsgjirrich wat Jan bedoeld!\nSybren septimber 10, 19:18\nIn taak foar de studinteferiening mei deselde namme?\nFerdi septimber 10, 20:30\nRomke, wy hawwe it grêf juster besocht: it leit der wer kreas by.


Sommal: hoe't spambuten fjochtsje lykas knoppen-foar-webside, Darodar en oaren\nDe measte Google Analytics-rapporten befetsje ferkearde spikes, fansels fan ferwizings. Faak as de brûkers ferkende spikes erfarren, neigeare se it ferwizingslink nei in nije ljepper fan in blêder om te kopiearjen en te pleatsen om de oarsprong fan 'e webside te fêstigjen. In spambot kin eltsenien brûkber wurde op ferwizende siden Ferwizings sjen dy't SEO ferkeapje en mei har eigen webside njonken fûn wurde\nSpambots binne frustreare en tûk. Se begeare op webbehearders dy't ûnwis oer har binne (dy't net begripe hoe spamkes wurkje) - how to get high pr dofollow backlinks. Neffens har motyf ruine de spamboes in webside. Yn dit ferbân moat sa'n ferkear sa gau as it ferskynt.\nDêrom skriuwt Lisa Mitchell, de liedende saakkundige fan Semalt , yn 'e artikel wizigjen fan spambots yn Google Analytics rapporten.\nBotfiltering yn Google Analytics\nIt is it maklikste middel om wegere bots yn Google Analytics te eliminearjen. Yn 'e measte situaasjes fynt botferkear in side, en Google Analytics mislearret syn effekt. De funksje moat ynskeakele wurde by it meitsjen fan in nije webside of it feroarjen fan Google Analytics-akkommodaasjes. Dat is de maklikste oanpak. De detaillearre proseduere wurdt hjirûnder skreaun:\nOanmelde by Google Analytics-akkount.\nKies it eigendom dat oan wurke wurde moat.\nOp 'e Admin knop (boppe-oan) selektearje "Ynstellings sjen litte" yn' e boppeste kolom\nGean nei om en kies it fekje foar "Utsluten alle hits fan spinnen en bekende botsjes".\nIt is it lêste filtertype. It opstellen fan in filter om it ferwiderjen fan it behear fan it webstee fan bepaalde domeinen of ISP (Internet Service Provider) te foarkommen dat it takomstige ferwizingssysteemmetriken rapporteare wurde. Ynternet-saakkundigen beskôgje dat as in bûtengewoan, bûten-sicht. De spambots sille noch in webside ynfiere, oant Google Analytics sa'n ferkear rapporteart. It idee is om ferskate filters te meitsjen, en as spambots harren TLD (Top Level Domain) feroarje, is in oare filter nedich. Mei dy bedoeling advisearje sa eksperts Google Analytics Filters om't elke brûker webhosters of websiden opnij feroaret, dus net nedich wurde kopieare sa lang dat Google Analytics noch yn gebrûk is.\nDe technyk stopet spambot noch foardat it earste koadebyte fan 'e front-end ynfalle. De wichtichste foardiel fan dizze metoade is dat de htaccess-bestannen opnij yn in site's public_html triemtafel bliuwe kinne en spambots foar alles op de server blokkearje. Dit betsjut dat brûkers mei in soad websiden it ienris dwaan moatte. In grutte tekoart fan htaccess is dat men tinke moat dat dizze regels elkenien wurde as se harren hosts feroarje of in webside wizigje dy't net troch in foarige htaccess-bestand is.\nDe measte ynternet-saakkundigen preferearje dizze manier om spambots te blokkearjen. Yn 'e measte gefallen is de metoade yn' e mande mei ferskate server-side filters (lykas htaccess boppe), en in brûkte PHP-funksje dy't in domeinnamme útmakket fan de regelmjittich bywurke list fan meast foarkommende spambots. De metoade jout allinne jildige hostnammen ynstee fan it filterjen fan unwanted domains.


SKB | Rispinge - it Skriuwersboun\npublikaasjes fan us leden\nJosse de Haan - Passys\nElmar Kuiper - Wite Mûle, Swarte Molke\nGeart Tigchelaar - Ommers\nKoos Tiemersma - Quist\nNo is er ûnderweis nei har begraffenis. Algau fernimt er dat neat gewoan is op dizze tocht. En dat hat alles te krijen mei syn fûle reaksje op de fraach fan syn rektor oft it net tiid waard om wat betider mei pensjoen te gean: ‘De duvel mei my helje as ik op jo suggestje yngean.’ Nee, dat hie er better net sizze kind...\nMei De ljedder makke Koos Tiemersma (Frjentsjer, 1952) in suksesfol debút yn de Fryske literatuer, dat yn 2003 bekroand waard mei de earste Rink van der Veldepriis. Dêrnei folgen mear boeken, lykas De mjitte, Under wetter en Einum, dêr’t er yn 2015 de Gysbert Japicxpriis foar takend krige. Syn wurk falt op troch de orizjinele styl en opset, ferhalen dy’t net sûnder humor ferteld wurde. De roman Quist is syn tsiende boek.\nHinke Veenstra - Heit en ik\nSimon Oosting - DC ... en tichterby / DC ... en dichterbij\nSjoerd Bottema - De grize oer de grouwe: duvelske streken\nMindert Wijnstra - Jesse\nSipke de Schiffart - Sjappy\nJoseph Conrad - De oerwinning\nHanneke de Jong - Sis my wa't ik bin\nIt is 1956, nei de simmerfakânsje. Loek sit yn de twadde klasse fan de ULO. In nije learaar lêst alle nammen fan de learlingen op, behalve Loek sines. Hy lêst ek in namme op dy't gjinien wat seit. Mar wa't dat is, wit er net. De learaar tinkt dat Loek him foar de gek hâldt en sleept him mei nei de direkteur. Dy stjoert Loek nei hûs mei it boadskip dat it tiid wurdt dat syn heit en mem alles fertelle.\nTroch hiel Europa lizze stroffelstiennen (struikelstenen of, de oarspronklike namme, Stolpersteine). Al dy stiennen meiinoar binne ien grut monumint foar de slachtoffers fan de Twadde Wrâldoarloch: de Joaden, Roma en Sinti, homo's, handikapten en Jehova's tsjûgen. Dy stiennen lizze foar de huzen fan minsken dy't yn "e oarloch út harren huzen helle binne, nei kampen brocht en fermoarde. Foar de âlden fan Louis lizze twa stiennen foar it hûs dêr't se eartiids wennen en dêr't se weihelle waarden.\nElske Schotanus - De raven - Facebookroman\nEigentrieds: Amerikaanske Outlaw- en Beatpoëzij\nAmerikaanske ‘ûnhillige’ en ‘net-autentike’ outlaw – en beatpoëzij.\nGuon dichters yn dizze bondel binne wis by in grutter publyk bekend of sels wrâldferneamd. De 19e -iuwer Walt Whitman sil de ferneamdste wêze. Mar ek William Carlos Williams út it begjin fan de 20e iuw is in grutte namme krekt as Allen Ginsberg, dy’t yn de twadde helte fan de foarige iuw furoare makke. Der binne ek dichter-muzikanten by, sa as punkrocker Patty Smith en rockikoan Jim Morrisson, sjonger fan de The Doors.\nDe term ‘outlaw’ is ferbûn oan de titel fan in blomlêzing fan wurk fan underground-dichters út de perioade fuort nei de Twadde Wrâldoarloch.\nOersetter en gearstaller Lubbert Jan de Vries skriuwt: ‘It is poëzy dy’t men better weistopje en geheim hâlde kin. Want skreaun tsjin de oerhearskjende kultuer en oer de wiere stân fan lân en minskdom. Skreaun út de ûndergrûn wei wrottend nei de boppegrûn.’ Foar dit boek is troch Lubbert Jan de Vries in kar makke út 162 jier poëzy út de ûndergrûn troch dichters dêr’t er guon fan oantsjut as ‘wyldbern’ fan Whitman.\nEigentrieds is in unyk boek, ek om’t de foarmjouwing fan Jelle Post treflik op de sfear en de ynhâld oanslút.\nThe challenge fan Anita Terpstra\n‘Wêr bin ik? Wat is dit? Wa binne jim?’ frege Jesse bang. Hy siet op in houten stoel. Syn hannen wienen fêstbûn achter syn rêch, syn ankels fêstmakke oan de spilen. Hy koe gjin kant op. Foar him stienen twa figueren yn swarte overals, de gesichten ûnwerkenber, om’t se in mûtse op hienen dy’t harren hiele holle beduts, op de eagen nei.\nJesse wurdt ûntfierd troch twa ûnbekende figueren. Se twinge him om mei te dwaan oan The Challenge: in soarte fan spul wêrby’t er in oantal walchlike opdrachten útfiere moat, sa as bygelyks fiif teanneils opite. It hiele barren wurdt live útstjoerd. Wa binne de beide figueren? En wêrom ha se him pakt?\nWilens hâldt ien it trijetal yn ‘e gaten…\nNtrije55 fan Elske Kampen\n‘Simmer 2017 rûn ik tal fan kearen oan ’e westkant fan Hurdegaryp by de N355 del. Ik socht dêr om lyts yndustrieel ôffal, lykas bygelyks eintsjes tou, stikjes metaal, glês en keunststof. Dy fynsten, losrekke fan in eardere funksje yn in grutter gehiel, wiene ferwurden ta tafallige foarmen en dêrmei beskikber foar my om in nije betsjutting oan te jaan.’\nDe gedichten yn de bondel Ntrije55 hat Elske Kampen skreaun nei oanlieding fan dat materiaal. Dêrmei set se in folgjende stap op har paad om poëzy te skriuwen op grûn fan hieltyd abstrakter byld. De bylden yn de bondel binne fan deade matearje, mar roppe poëzy op dy’t oer it libben giet.\nIt tipelsinnich bousel, ik fan Anne Wadman\nAnne Wadman liet mei syn wurk fuortdaalks syn grutte ambysjes sjen. Hy tilde sawol yn syn kritiken as mei syn romans de Fryske literatuer op in heger plan. Hy die dat yn syn flymskerpe kritiken yn De Tsjerne, mar ek mei it publisearjen fan taboetrochbrekkende en eksperimintele romans lykas De Smearlappen (1963) en De frou yn ‘e flesse (1988). Foar syn kritiken krige er yn 1952 de Gysbert Japicxpriis en letter, yn 1989, waard er foar syn romans foar de twadde kear mei dy priis eare. Yn it deistich libben wie Anne Wadman foar in soadin ynspirearjend learaar Nederlânsk yn it fuortset ûnderwiis en letter oan de learare-oplieding Ubbo Emmius. Boppedat wied er syn hiele libben aktyf as muzikant en muzikus. Hy spile fioele, skreau muzykkritiken, wie yn en fuort nei de oarloch aktyf yn de band The Snake Charmers en letter noch by it Sneeker Jeugd Orkest, dat er opset hat, it Fries Kamerorkest en Salonorkest Plumeau.\nOer al dy fasetten fan in bysûnder ryk libben, mei hichte-en djiptepunten, oer haadsaken en bysaken, giet dit boek. It stiet fol mei ûnder oare oan no ta net publisearre wurk en nea earder ferskynde foto’s en dokuminten. Minsken dy’t harren fertroud fiele mei libben en wurk fan de skriuwer, learaar en muzikant helje oantinkens op en jouwe analyzes fan syn wurk.\nIt sjaaltsje en njoggen oare ferhalen fan Hylkje Goïnga\nOm't de boeken fan har net mear te krijen wienen, ferskynde yn 2016 de bondel Tsien fan Hylkje, in lytse kar út har wurk. Yn It sjaaltsje en njoggen oare ferhalen fynt de lêzer nochris tsien teksten dy’t karakteristyk binne foar de skriuwster: koart om ‘e hoeke, humoristysk en net sûnder tragyk.\nYn de wrâld fan de koarte ferhalen is Hylkje Goinga in opfallende ienling. Se wurdt wolris fergelike mei de Ingelske skriuwer Roald Dahl. Krekt as Dahl hat se der in hantsje fan om it ûnwierskynlike as deagewoan foar te stellen. De ferhâlding tusken man en frou is it weromkommende tema. De lêzer wurdt geregeld op ‘e ferkearde skonk set omdat de ferhalen oan de ein faak in ûnferwachte, soms absurde draai meitsje. De flot fertelde brike setten fan de nofteren en soms naïve húsfrou Marthaha yn 2019 noch neat oan aktualiteit ferlern.\nGearstalling en foarwurd: Douwe Kootstra\nSanfirdo is yn in soad opsichten in ferfolchferhaal. It is it ferfolch op de novelle Sânfurd, út 1999, oer de koarte romance dêr tusken Liuwe en Elize. Liuwe sels fertelt hoe't it doe fierder gie. En noch altyd giet.\nMoaie, spannende, gekke, fleurige ferhaaltsjes, gedichten en ferskes oer fan alles en noch wat: Kabouters, bisten, letters, fiterje, heksen, Tomke, op skoalle en noch folle mear.\nMei wurk fan ferskillende skriuwers en yllustratoaren. Om alle dagen út (foar) te lêzen.\nKarlsson fan it dak - Astrid Lindgren\nAstrid Lindgrens skriuwerskarriêre begûn eins op de dei dat har dochterke Karin frege om in ferhaal; in ferhaal oer Pippi Langkous. Dêrnei skreau se mear as 20 boeken, dy’t oer de hiele wrâld lêzen en wer lêzen wurde. Yn Nederlân wûn Astrid Lindgren trije kear de Zilveren Griffel en yn 2002 waard der in ynternasjonale berneboekepriis nei har neamd: de Astrid Lindgren memorial Award. Dy bekroaning is de grutste priis yn de berneboekewrâld!\nWij yn 'e draaimûne fan Janneke Spoelstra\nDe parallaks fan Janneke Spoelstra\nYn 2008 publisearre Spoelstra, yn it ramt fan it projekt Fryske Modernen, de ferhalebondel In Jikse-libben, dy’t as ien fan ‘e tsien Fryske boeken yn 2013 op de Frankfurter Buchmesse ûnder de oandacht brocht waard. Se sette de ferhalebondel sels oer nei it Nederlânsk. Under de titel Wat ze dan dacht ferskynde dy oersetting yn 2013 by Utjouwerij Elikser.\nIn stjer leafhawwe / Een ster liefhebben / To love a Star\nfan Simen de Jong\nPûlen-yn-de-pot fan Sjieuwe Borger\nDates binne maklik te skoaren yn it studintelibben, mar froulju binne komplisearre. Se sizze net altyd wat se tinke en ferwachtsje fan alles fan Sybren mar se sizze net dúdlik wat. Hy siket in balâns tusken frijheid en ferbining en stelt himsels dêrby essinsjele fragen oer doel en wearde fan syn libben.\nDe fyfte roman fan Sjieuwe Borger lit de ûntjouwing fan Sybren sjen tsjin de eftergrûn fan it studintebestean yn de stêd en op it plattelân.\nIt libben fan in Labbekak - Jeff Kinney\nUtjouwerij: De Fontein\nOfskaid en útsicht - Hein Jaap Hilarides\nDe Bonsterkes op 'e terp - Hanneke de Jong\nJoery en Nine Bonsma binne krekt ferhuze. Fan de stêd nei in doarp. No wenje se mei heit en mem nêst pake en beppe. Allegearre Bonsterkes op ’e terp! Foar de bern is it earst wol wennen. Nine hat al gau in freondintsje, mar Joery wol ek sa graach in boartersmaat ha. Soe dat slagje mei syn nije avensearskuon?Freegje heit, mem, pake of beppe mar gau om foar te lêzen. Of miskien kinst it sels!\nDe Bonsterkes op 'e terp is it aksjeboek yn de perioade 29 septimber oant en mei 31 oktober.\nDe yllustraasjes binne fan Linda de Haan.\nGeheimen út 'e Boskberch - Janneke de Boer\nDe Boskberch, dêre yn it Drintsk-Fryske Wâld, draacht al iuwenlang in grut geheim yn him. Nimmen dy't it wit. Yn Geheimen út ’e Boskberch nimme de trije slakken Bearend, Sofy en frou D. dy mei de berch yn. Do leaust dyn eagen én dyn earen net, ast ûntdekst wat him dêre, yn dy berch allegear ôfspilet.\nBart & Bouke - Mindert Wijnstra en Dolf Verroen\nPresintaasje 'Heech Tymo, sjoch omheech' fan Koos Tiemersma\nFamke fan snie - Paul van Dijk\nFan 'e middei wurdt de debútbondel fan Paul van Dijk presintearre yn Workum.\nFamke fan snie is in boartlike, byldrike bondel fol dreamen en fantasy. De fersen foarmje in lange, skrinende reis yn in sykjen nei soen mei it ferlies fan in famke. Mei de ynbylding fan in bern besiket de ïk" rjochting te sykjen yn dream en taal, yn stêd en bosk, op syk nei it ferlerne, om te oerlibjen.\nPaul van Dijk (1981) is in alsidige geast. Hy is skriuwer fan berneboeken, kollums en teaterstikken en is aktyf as muzikant en as tekener. Troch syn dochter waard er dichter. Dizze bondel is syn debút. Foar it fers "Etude yn 'e rein" krige er de Rely Jorritsmapriis.\nSwarte swan fan Gideon Samson oersetten troch Geart Tigchelaar\nOp 21 maart 2018 is foar 150 earsteklassers fan 'e Hafû op it Dockinga College yn Dokkum de oersetting fan Gideon Samson syn young adultboek Zwarte zwaan (yn it Frysk oersetten troch Geart Tigchelaar mei as titel Swarte swan) presintearre. Geart hat dêr eksamen Frysk dien en hat sadwaan yn 'e mande mei syn âld-dosinte Gretha Hoekstra de middei organisearre. Jelle Bangma prate it barren oan inoar.\nHjirby in koarte synopsis:\nRifka hat wat geweldichs betocht. Se betinkt altiten al goeie dingen, mar sa goed as no is it hast noait. Ja, okee, Duveke seit dan miskien wol dat it net kin, mar wat wit dy der no fan? Rifke lit har troch net ien tsjinhâlde. Se sil de hiele wrâld foar gek sette. In goed skûlplak fine. Dat is it wichtichst. Rifka moat dêr klean en iten ferstopje, en dêrnei harsels. Wilens krije har âlden twa prachtige brieven en dan giet alles fêst krekt sa't se it úttocht hat.\nIt is in yngewikkeld plan. Gelokkich is Rifka it tûkste famke fan 'e wrâld. Mei in lyts bytsje help fan Dueke wurdt dit de stunt fan 'e iuw. Rifka hat oan alles tocht. Dus wat kin der noch misgean? Neat dochs?\nEen meelijwekkend volk -\nFan 'e middei is yn it Kristlik Gymnasium Beyers Naudé yn Ljouwert de blomlêzing Een meelijwekkend volk presintearre.\nAnna - Aggie van der Meer\nDe huodsjes fan Mata-Hari en De weddenskip - Lida Dykstra\nDe earste is 'De huodsjes fan Mata-Hari' mei yllustraasjes fan Natascha Stenvert. Mata-Hari, de eksoatyske dûnseres en spionne dy't yn 1917 troch de Frânsen fusillearre waard, wie by har libben al wrâldferneamd. Tsjintwurdich, krekt 100 jier nei har dea, is de ynteresse foar dizze bysûndere frou allinnich noch mar grutter. Hoe kin dat? Wa wie sy no eins?\nYn dit boek fertelle de huodsjes fan Mata-Hari mei-inoar it libbensferhaal fan harren eigeneresse. Breidswale tinkt werom oan de ferlyfde, jonge breid dy't mei in hast tweintich jier âldere offisier troude. Reishuodsje wit noch hoe't se mei him nei Nederlânsk-Ynje ferhuze en bern krige. Stripperswan fertelt hoe't se furoare makke as eksoatysk dûnseres yn alle grutte stêden fan Europa, en Steek-mei-kûgelgat makke mei hoe't se op fertinking fan spionaazje op in dizige moarn yn oktober deasketten waard.\nDe twadde is 'De Weddenskip', mei yllustraasjes fan Nina Peckelsen. Lida Dykstra hat har foar De weddenskip ynspirearje litten troch de midsiuwske poëzy en ferhalen út sawol de poëzy-Edda as de proaza-Edda fan Snorri Sturluson en nimt de lêzer op in boartlike wize mei nei de njoggen wrâlden fan de Noardske kosmos, dy't bewenne wurde troch Asen, Wanen, reuzen, alfen, dwergen en minsken.\nDe bline dichter Bernlef helpt Jari, dy't fan moard fertocht wurdt, om te ûntspannen oan in stel soldaten. Bernlef nimt Jari op sleeptou, yn de hope dat er syn learling wurde wol. Sy komme yn in herberch telâne. Dêr sjongt de âldman, om in miel te beteljen, in lang liet oer de slûchslimme Loki, dy't seis foarwerpen mei bysûndere krêften troch de dwergen fan Nidavellir meitsje lit. Jari en in bûnt publyk hearre spannende ferhalen út de Noardske mytology: oer de spear Gungnir, it skip Skidbladnir, de hammer Mjöllnir en folle mear. Pas as de sinne opkomt, is it liet ôfrûn. En pas dan docht ek bliken wat de djipper lizzende motiven fan Bernlef binne...\nStikel en it koartste paad nei Lange Prins - Janneke de Boer\nPykje Fjouwer - Lida Dijkstra\nPykje Fjouwer is in oade oan it Fryske lânskip. Yn it boek binne greidefûgels, buorkerijbisten, blommen, krûden en ynsekten te finen. Achteryn steane ek nochris nijsgjirrige feiten oer de skries; Kening fan 'e Greide. Foar alle bern dy’t fan de natuer hâlde en der nóch mear oer witte wolle.\nHo Wu en Misty Mac - Aggie van der Meer\nDe twa sakelju Ho Wu en Misty Mac binne net protagonist en antagonist, net inoar syn love-interest, side-kick of kontagonist. Se steane net yn in hoeder-beskermeling ferhâlding, se binne gjin sibben, gjin yntime partners yn in húslike situaasje, en ek gjin profesjonele partners yn in saaklike relaasje. Mar as diade, de meast stabile, want ommers mar twamansgroep yn de omfiemjende sosjale struktuer, behâlde de twa yn de ûnmeilydsume wrâld foarby merk en steat har maksimale sosjale hannelingsromte.\nBestel fia Utjouwerij Grotesk\nEn dêr marsjearje ik hinne - Meindert Bijlsma\nYn dizze boartlike en satiryske novelle reizget Meindert Bylsma mei it jonkje dat er ea wie troch falstrikken en hinderlagen yn it libben. Boartlik en blomryk fertelt er oer it gefaar fan klisjeemieningen, sjabloonoardielen, fan monotinken en hierargysk machtsmisbrûk. Sa komt er der efter dat it in poepetoer wurde sil foar sa'n lyts mantsje, dy't op de startline stiet, mei de hurddraversskuon al oan, om in keardel te wurden.\nBestel En dêr marsjearje ik hinne by boekhannel Donner\nRôversguod - Janneke de Boer\nNeiskrift - Aggie van der Meer en Magda Clause\nYn har debút Rôversguod nimt Janneke de Boer dy mei op reis lâns fertriet en ûnferwachte freonskip. De fassinearjende yllu-kollaazjes fan Vera Damhuis meitsje Rôversguod op wûnderlike wize kompleet.\nBestel Rôversguod by utjouwerij Louise, de Afûk webshop of Boekhannel Van der Velde\nIt Kadoboek fan Swalk yn 2016 is in brieveboek. Skriuwsters Marga Claus en Aggie van der Meer ha inoar nei it ferstjerren fan de beide partners om de safolle tiid in brief skreaun. Dat hat resultearre yn in weardefol brieveboek.\nBestel Neiskrift by de Afûk websjop\nReedride op glêd iis - Josse de Haan\nIn samling ferheljend en polemysk proasa, poëzij, literatuerkrityk, essees, kollaazjes en 'anarkys' (fisuele poëzij).\nWenje yn in skilderij - Lida Dijkstra\nEinum - Froon Akker\nEksamenjier - Sjieuwe Borger\nLaurence is de dochter fan de skilder Lawrence Alma-Tadema (1836 – 1912).\nSy wennet mei har âlden, suske Anna, juf, it personiel en de hûn Brio yn in grut en bysûnder Hûs yn Londen en fertelt yn dit boek hoe’t it is om de dochter fan in ferneamde keunstner te wêzen.\nBestelle fia: Utjouwerij Wijdemeer\nYn achttjin miniatueren wurdt in skets jûn fan de ynwenners: in keunstner dy’t besiket de skimering tusken skaad en ljocht fêst te lizzen, in famke dat de leafde ûntdekt, in demintearjende frou.\nUtjûn yn eigen behear fia FroonAkker.nl\nAs Dario nei de grutte fakânsje op skoalle weromkomt liket alles by it âlde bleaun te wêzen. Mar is dat wol sa?\nBestel Eksamenjier by de Afûk websjop, of boekhannel Van der Velde (e-book).\nIt testamint fan mr. dr. K. - Steven H.P. de Jong\nDe Achttjien - Aggie van der Meer\nErik of it lyts ynsekteboek - Godfried Bomans


Hanneke de Jong – Pagina 8 – En nog een WordPress site\n2017: Wês net bang, (mar wol foarsichtich) Yn 2015 naam ik ôfskie fan OSG Piter Jelles. Ik woe earder mei pinsjoen om folslein skriuwster te wurden. It earste jier foel dat net ta, troch oare besonjes skreau ik net...\nMeidwaan oan Lês no! It wiene drokke moannen, nei de útrikking fan de Simke Kloostermanpriis. Wylst ik de jierren dêrfoar mar wat oankeutele mei skriuwen en no en dan wat útjaan, barde der ynienen fan alles en noch...\nYnterview Ensafh Yn de tiid fan de Simke Kloostermanpriis, maaie 2016, ha ik de noadige ynterviews jûn. Doe’t de fraach fan Ensafh lêstendeis kaam om in ynterview, wie ik ferbaasd, der wie ommers gjin nijs. Op myn fraach...


Simmerblog: Simmer yn Aldeboarn - Omrop Fryslân\nLiveblog | 25 augustus 2020\nBywurke: 28 augustus 2020, 09:37\ntiisdei 25 augustus 2020\nSimmer yn Aldeboarn\nWy binne oan de ein kaam fan dit simmerblog, tank foar it folgjen.\nWoansdei binne wy yn Ychtenbrêge, Dolsterhuzen en Ychten. oant dan.\nJorrit en Heather Bergsma krije in famke\nDe feneamdste bewenners fan Aldeboarn binne nei alle gedachten wol it reedridersstel Jorrit Bergsma en syn frou Heather. Jorrit wennet syn hiele libben al yn Aldeboarn. Hy is dêr hikke en tein. Hy is berne yn 1986 yn in wenark. Syn heit en mem wenje dêr no noch. Jorrit en Heather wenje yn in hûs 50 meter fan de ark fan syn heit en mem ôf.\nHeather is oerkaam út North Carolina yn de Feriene Steaten fan Amearika en wennet no mei man Jorrit en soantsje Brent yn it doarp. Se is wer yn ferwachting. Op 6 septimber is se útrekkene. It wurdt in famke, fertelt se. Heather fynt it wol lestich dat se fanwege de corona net by har âlden yn Amearika wêze kin. Gelokkich is der Facetime. Wêr't se bot oan wennet moast doe't se yn Aldeboarn kaam te wenjen? Dat de klok yn de toer sa lûd slacht.\nJorrit en Heather Bergsma\nTwa kafees yn Aldeboarn hawwe fan 't simmer de lapen gearsmiten mei in mienskiplik terras, dat foar in part mei in tinte oerkape is. It terras hat de namme De Kroon krigen, nei corona. Nei de simmer giet it terras wer ticht en lûke de kastleins fan Moeke de Bruine en De Post harren werom yn de eigen kafees. Mar earst it der noch in ûntkroaningsfeest...\nFerslachjouwer Maaike van der Hoek praat mei de beide kastleins\nGesellige ploech jonge minsken\nHoe is it om as jongerein yn Aldeboarn te wenjen? Ferslachjouwer Maaike van der Hoek freget it oan Johannes van der Wal en Hotse Dekker. Se binne warber by fuotbalferiening VV Oldeboorn. Johannes sit yn de aktiviteitekommisje en Hotse is jeugdtrainer en sit yn it jeugdbestjoer.\nDer is net echt in jongereinorganisaasje yn it doarp, mar der is wol in aardich hechte freonegroep. Yn juny hiene se noch in Oktoberfest. "En ast nei de stêd ta wolst, stapst yn de auto en bist der samar. Aldeboarn leit sintraal" , sizze de jongemanlju.\nDe húsfesting is wol in probleem yn it doarp. Der is dreech wat te krijen. Dat komt ek trochdat hieltyd mear minsken alllinnich yn in hûs wenje dêr't foarhinne meardere minsken yn wennen.\nJohannes van der Wal en Hotse Dekker\n"It hynder koe ús mem sa yn de kont bite, sa krap wie it"\nGerrit en Yntse Waringa binne jonges fan de smid fan Aldeboarn. Gerrit wennet no op it plak dêr de âlde smidterij fan harren heit earder wie. It hûs wurdt neamd yn 1689, salang bestiet it al, seit Gerrit.\nIt wie eartiids in krappe bedoening yn it húske dêr't de smidterij ek noch by yn siet. Yn dêryn siet ek noch in fjoerplak fan 2 by 2 meter. "Heit makke sels de hoefizer foar de hynders. Wy wennen yn de achterkeamer en it hynder stie dan yn de gong mei de kop nei de keamer ta. Hy koe ús mem by it itensieden sa yn de kont bite."\nIt wie altyd gesellich drok yn de smidterij. De kapper, de grienteboer en de swartferver kamen wol gauris del foar in praatsje. En ek de ferneamde Fryske skriuwer Paulus Akkerman. "As ús heit dan letter in ferhaal fan Akkerman lies, sei er: Dat hat er hjir heard."\nGerrit en Yntse Waringa\nGondelfeart bestiet 75 jier\nHalbe van der Wal fan de Gondelfeart Aldeboarn © Omrop Fryslân, Maaike van der Hoek\nIt 75-jierrich bestean wurdt fierd mei in keunstwurk en in jubileumboek. It keunstwurk bliuwt noch efkes geheim oant takom freed as it ûntbleate wurdt.\nDat no krekt yn it jubileumjier sa'n besmetlike sykte as corona útbrekke moat, muoit de organisaaasje tige. Mar takom jier giet it hooplik wol troch en dan kinne se it jubileum grut fiere. seit nije foarsitter Halbe van der Wal.\nAutobrêge yn it doarp: slute of net?\nDer binne trije brêgen yn it sintrum fan Aldeboarn. De bûtenste twa binne foar fytsers en fuotgongers en de middelste is no noch foar auto's. Der leit al langer in plan om dy brêge foar auto's ôf te sluten foar auto's.\nFoardiel is dat swier ferkear dan net mear in rûte te riden hoecht dêr't dêr net op berekkene is. It wurdt der feiliger op en de sintrumfunksje soe mear útwreide wurde kinne. Neidiel is dat minsken dan omride moatte. En wurdt it net te stil yn it hert fan it doarp?\nJacqueline Brauwers, Doarpsbelang Aldeboarn\nMoeke de Bruin\nJan Nijboer is no hast tweintich jier kroechbaas fan Moeke de Bruin. Hy wie earst kastlein yn Drachten, mar hie der dêr net folle nocht mear oan. "Ik sei tsjin myn frou: 'Of ik gean wer nei see ta of ik hâld der hjir dit jier mei op'. En doe seach myn frou dat dit kafee te keap stie."\nIt is smûk yn syn kafee yn Aldeboarn oan it wetter. De souder hinget fol mei allegearre guod, ûnder oare in biljerttafel en in gemeentenammeboerd fan Utingeradiel. "Minsken freegje faak oft der net in soad yn it wetter falle hjirre. De iennige dy't yn it wetter fallen is, bin iksels."\nmoandei 24 augustus 2020\nHoe hâlde jo it doarp libben?\n© Omrop Fyslân, Maaike van der Hoek\nAldeboarn is in libben doarp en dat moat sa bliuwe. Dêr is in wurkgroep mei dwaande. Probleem is dat yn it doarp suver gjin betelbere hier- en keapwenten te krijen binne, seit Ids Hemminga fan de wurkgroep. As dêr neat oan dien wurdt, ferhúzje jonge húshâldings út it doarp wei en dan hawwe de skoallen skylk minder learlingen.\nDer binne ek gjin boukavels en dêrom besiket de wurkgroep besteande gebouwen in wenfunksje te jaan. Sa soene de twa skoallen yn de takomst ûnder ien dak komme moatte yn in nij multyfunksjoneel sintrum. Yn de gebouwen dêr't de skoallen no yn sitte, komt dan romte frij om te wenjen.\nKarnemelkegortepap? Nee, sûpenbrij!\nYn Aldeboarn stiene foarhinne trije molkfabrykjes. Dêr is allinnich ien direkteurswente fan oer. Ien fan dy molkfabrykjes hat yndirekt te krijen mei Kneppelfreed. Op de molkbussen moatst skreaun wurde wat deryn siet. Karnemelksegortepap paste der net op en doe woe de boer sûpe skriuwe, fertelt Lykele van der Ven dy't fol sit mei moaie ferhalen oer it doarp. Fedde Schurer skreau oer it rjocht fan Friezen om harren eigen taal te brûken en dêr is úteinlik Kneppelfreed út fuortkaam.\nAldeboarn hat syn namme te tankjen oan it rivierke de Boarn. Ferslachjouwer Jantine Weidenaar treft doapskenner Jan de Kam dêr by it wetter. "Der wurdt ek wol sein dat Bonifatius hjir ek west hat", seit De Kam. Hy fertelt fierders hoe't de Aldeboarnsters oan de bynamme 'tuorkemjitters' kaam binne.\nWolkom yn dit simmerblog. Simmer yn Fryslân is tiisdei yn Aldeboarn. Ferslachjouwers Jantine Weidenaar en Maaike van der Hoek dogge de hiele dei ferslach.\nMoandei wie Simmer yn Fryslân yn Aldebiltsyl. Dat kinst hjir neilêze.


seedyksterfeartfisk: Wachtsje op de ivich griene beam\nIn nij, yn fjouwer talen publisearre lesboek wol de Fryske literatuer foar skoalbern, studinten én toeristen ûntslute. It byld dat presintearre wurdt is braaf neffens de kanon, mar ek ferfoarme en fragmintarysk.\nDe earste sin fan de achteroptekst jout al in wat ûngemaklik gefoel. ‘De Fryske literatuer is útdrukking fan de eigenheid fan Fryslân.’ De ferûnderstelde eigenheid fan de provinsje is wat it nije lesboekje oer Fryske literatuer foar it middelber en heger ûnderwiis en foar toeristen, it yn mar leafst fjouwer talen publisearre Salang’t de beam bloeit, it belangrykst achtet om út te dragen. Fryske skriuwers skriuwe ‘oer harsels, oer har taal en oer har lân’, stiet dêr ek. Blykber net oer algemiene, gongbere literêre tema’s. Fryske skriuwers skriuwe yn tsjinst fan it heitelân, tsjintwurdich ek wol neamd: de provinsje Fryslân. Beoardielje in boek net op syn achterflap, sizze se, mar skoalbern binne mar warskôge mei sokke Fryslân-reklame.\nIt lesboek is foar in part in adapsje fan de kofjetafelskiednis Zolang de wind van de wolken waait fan 2006, ek wol ‘it wolkeboek’ neamd. It is offisjeel skreaun troch literatuerwittenskipper Joke Corporaal. Offisjeel, want in fjouwerkoppige redaksje besteande út Babs Gezelle Meerburg, Goffe Jensma, Teake Oppewal en Ans Wallinga hat de sân haadstikken en 37 ‘finsters’ fêststeld. Oppewal en taalkundige Eric Hoekstra – en faaks ek Jensma – hawwe ek teksten oanlevere. Mei oare wurden, Tresoar, NHL, middelber ûnderwiis, Fryske Akademy en universiteit, allegear hawwe se gear west oer Corporaal har wurk, elk mei syn eigen belangen en prioriteiten.\nIt risseltaat is dêrneffens. It wolkeboek hie syn lekken en brekken, mar dit beamkeboek is rûnút striemin. It earste haadstik, oer rune- en wetsteksten, giet net oer literatuer mar oer taalskiednis. Yn it tredde haadstik, oer de njoggentjinde ieu, is gjin line te ûntdekken. De byhearrende finjetten wurde net taret yn de haadtekst. Men fernimt hiel wat oer Joast Halbertsma mar neat oer syn broer, de dichter Eeltsje, Harmen Sytstra is sa te sjen inkeld nijsgjirrich om syn nuvere stavering, oer Hjerre Gerrits van der Veen stiet wat ûnder it kopke ‘Tydskriftekultuer’, en wêrom’t Waling Dykstra in sjeny wie komt men net earlik achter. Mar it belangrykste is: wêr’t al dy skriuwers literatuer oer skreaune bliuwt in riedsel. Sa bliuwt bygelyks de sinjalearre politike bedoeling fan it Oera Linda Boek yn ’e loft hingjen. Dat in boel skriuwers Francois Haverschmidt dêryn al foargien wiene, bygelyks Van der Veen, Dykstra en Van der Meulen, komt net oan ’e oarder.\nMisliedend binne de opmerkingen oer de grutte literêre tydskriften dy’t oardel ieu lyn de Fryske literatuer fundearre hawwe, Iduna, De Fryske Húsfreon, For hûs en hiem: dy ‘(..) litte sjen dat se benammen in boargerlik, braaf karakter hiene. Yn ús iuw fine wy de literatuer dy’t dy tydskriften opsmieten faak net mear sa botte nijsgjirrich, mar nijsgjirrich binne wol it byld fan Fryslân dat de skriuwers sketsten, it nije lêzerspublyk dat se wisten oan te lûken en de skriuw- en taalnoarmen dy’t se mei inoar stal joegen’. Sa’n tekst befêstiget de kanon sa’t de provinsje en syn ynstituten dy graach sjogge. Mar oer de njoggentjinde-ieuske Fryske literatuer giet it net.\nYn haadstik 4 wurdt it net better. De Jongfryske Mienskip, mei syn kredo fan ‘persoanlike keunst’, wie yn de ynlieding al ‘de earste Fryske avant-gardebeweging’ neamd, opmerklik sjoen it feit dat de Jongfriezen hast tritich jier by de Tachtigers en Troelstra achteropkamen, en dus neat fan in foarhoede hienen, en sjoen it feit dat bygelyks yn de Angelsaksyske literatuer de reuzen Ezra Pound en T.S. Eliot op dat stuit alwer mei dy saneamd ‘persoanlike’ keunst ôfrekkenen.\nUt de Jongfryske wiereek komt Frisia, it nije tydskrift fan Douwe Kalma, nei foarren as it earste ‘eksklusyf literêre’ tydskrift. Yn ien muoite troch wurdt fermeld dat de namme ferwiist nei ‘it ferhearlike, midsiuwske Fryslân’. Net inkeld literêre, ek Frysk-nasjonalistyske kritearia spilen blykber mei. Hoe kaam dat werom yn de literatuer op de siden fan Frisia? Wy moatte der nei riede. Jo moatte mar foar eagen hâlde, lêzer, wat jo al sûnt 1915 aloan en wer foarhâlden wurdt troch de Frysk-nasjonalen ûnder de Frysk-kulturelen, dat is dat Kalma fan ûnwittend grut belang west hat foar alles en elkenien.\nEk foar wat de nei-oarlochske literatuer oanbelanget is der in protte romte foar biografy, anekdoate, ‘taalstriid’ en ‘meartaligens’, en folle minder foar wat sintraal stean moatten hie: de literatuer sels. In each op Sjoerd Spanninga en Jan Wybenga, twa fan de belangrykste nei-oarlochske dichters, ûntbrekt. Trinus Riemersma syn baanbrekkend proaza út de sechstiger jierren wurdt oersljochte. De reade bwarre is net oerset om’t it boek ‘dreech is om oer te setten’ mar om’t de skriuwer it net lije woe. Sa’n stikje oer de folksferhalesammelderij fan Ype Poortinga is yn it ramt fan in koarte literatuerskiednis wat al tefolle eare. Tsead Bruinja wurdt follesizzend mistypearre as ‘de wichtichste ambassadeur fan Fryslân’. Hoe’t De Moanne trochgean kin foar literêr tydskrift – it sil komme om’t it dan krekt liket as is der mear literatuer. En wêrom’t fan ensafh fan alles op it aljemint brocht wurdt, mar oer it net-subsidiearre Fers2 inkeld sein wurdt dat dat ‘in kritysk platfoarm’ is?\nDan binne wy bedarre oan ’e ein: it finster oer de Fryske literatuerwittenskip. Dêr wurdt de titel fan dit boekje dúdliker. Net inkeld is de ûntliening oan in ferhalebondel fan Trinus Riemersma te lêzen as in ferwizing nei it wolkeboek, hy kin ek sjoen wurde as in symboalysk deadsberjocht. De literatuerwittenskip is net mear, ergo, de literatuer sil wol gau folgje. In beamgrêf hat dy literatuer yn de foarm fan dizze koarte skiednis sadwaande no al krigen. It hichtepunt fan de Fryske literatuerwittenskip skynt lein te hawwen tusken 1976 en 2008, jiertallen dy’t oantsjutte yn watfoar perioade de Fryske Akademy der wat oan die. Dêrnei soenen de minsken ynienen minder Frysksinnich en mear meartalich wurden wêze. Mar dat it hiele Fryske taalûnderwiis neat foarstelt, al desennia net, is in folle wichtiger oarsaak fan de literêre malêse. Krekt dat politike en kulturele fallyt bliuwt yn it ferhoalene.\nEk ljochtpuntsjes wurde net opmurken. Dat Fers2 al fjouwer jier debutanten de romte jout, nije sjenres iepenet en baanbrekkend kritysk Frysk literatuerûndersyk docht, komt net oan ’e oarder. Suggestjes dy’t liede kinne soene ta mear ûndersyk en nije ûndersyksrjochtingen wurde net dien. Ferbannen mei Nederlânske of bûtenlânske literatuer wurde net neamd. Streamingen, rjochtingen, bewegingen wurde net oanwiisd en foar inoar oer set; literêre konflikten wurde meast inkeld biografysk oantsjut. De beam is útbloeid, moatte de havisten en vwo’ers wol as úteinlik boadskip oppikke.\nIt probleem is dat sa’n yn essinsje literatuerleaze oanpak skoalbern noch oare nigethawwers stimulearret om it oarspronklik wurk te lêzen of te bestudearjen. Se moatte gewoan witte dat it der is, fanwege har Fryske identiteit of sokssawat. Publikaasjes as dizze passe yn in bredere trend om de Fryske literatuer net langer mear wittenskiplik te ûndersykjen, mar syn skiednis ûnder politike kontrole te setten, te twingen yn it mal fan oantreklike seleksjes en simplifikaasjes, en sadwaande te preservearjen en te musealisearjen en yn ’e etalaazje te setten as ivich ûnferoarlik Frysk erfguod. Mar yn ôfwachting fan it plantsjen fan de ivich griene beam – in echte, goede literatuerskiednis – kin men inkeld mar foar syn ferskining pleitsje. En yn ien sike ta gearwurking oantrune, om better de grutte gatten yn ús kennis oer de Fryske literatuer wat lytser meitsje te kinnen.\nAbe de Vries is einredakteur fan it Friesch Dagblad.\n(Friesch Dagblad, 16 juny 2018)\nGepost door Abe de Vries op 05:46


Epifanykatedraal fan Jelochovo - Wikipedy\nEpifanykatedraal fan Jelochovo\ntype bouwurk katedraal (Russysk-Otterdoksk)\narsjitekt Jevgraf Tjoerin\nDe Epifanykatedraal fan Jelochovo (Russysk: Богоявленский собор в Елохове) is in otterdokske katedraal yn de Russyske haadstêd Moskou. De hjoeddeiske katedraal waard foltôge yn 1845 en tsjinne tusken 1938 oant 1991 as haadkatedraal fan it Moskouse patriargaat.\nDe katedraal leit krekt wat eastlik fan it stedssintrum yn it stedsdiel Basmanny, net fier fan it metrostatsjon Baumanskaja.\n2 De katedraal yn de Sovjettiid\nDe earste tsjerke op it plak fan de katedraal waard yn 1687 boud yn it doedestiidske doarp Jelochovo. Dit doarp wie it berteplak Basilius de Sillige, in bekende âldrussyske hillige. Oarspronklik wie de tsjerke fan hout. Sûnt 1712 droech de tsjerke de namme Epifany. Yn 1731 waard de âlde houten tsjerke ferfongen troch in stiennen bouwurk mei in klokketoer. Dizze tsjerke hold it in goede iuw út en yn juny 1799 waard dêr de lettere dichter Aleksander Pûsjkin doopt.\nMei de ôfbraak fan dizze twadde tsjerke waard yn it jier 1731 begûn om plak te meitsjen foar in nije katedraal. It ûntwerp foar de nijbou wie ôfkomstich fan de doe noch relatyf ûnbekinde let-klassisistyske arsjitekt Jevgraf Tjoerin (1796–1872). De nije katedraal waard yn 1845 foltôge en in oktober fûn de wijing plak troch de Moskouse metropolyt Filaret.\nIn grutte ferbouwing fûn yn 1889 plak, doe't oan de tsjerke in nije refter oanboud waard. Yn 1912 brocht men yn de tsjerke nije muorrebeskilderingen oan en waard de ikonostase fergulde.\nDe katedraal yn de Sovjettiid[bewurkje seksje | boarne bewurkje]\nSûnt 1933 lei yn de omjouwing fan de katedraal de residinsje fan de otterdokske metropolyt en letter patriarch Sergius I. Om't de katedraal as ien fan de net folle tsjerken sparre waard en ûntkaam oan it systematyske ferwoastgjen fan tsjerken troch de bolsjewisten, waard de katedraal nei it opblazen fan de Kristus de Ferlosserkatedraal de haadtsjerke fan it Moskouse patriargaat. Oan dizze funksje is it te tankjen dat de katedraal ek yn de Sovjet-tiid net oan it ferfal priisjûn waard. Yn de jierren 1970 en 1980 folge in yngreven restauraasje fan it bouwurk. Sa waarden de ikonostase restaurearre en it ynterieur modernisearre.\nDe katedraal ferlear yn 1991 de bysûndere status fan patriarchaatstsjerke oan de Marije-Himelfeartskatedraal yn it Moskouske Kremlyn. Nei't de rekonstruksje fan de Kristus de Ferlosserkatedraal foltôge waard yn 2000, krige dy katedraal wer de status fan patriarchaatstsjerke en sûnt wurde dêr de wichtichste tsjerklike plechtichheden fierd.\nArsjitektuer[bewurkje seksje | boarne bewurkje]\nYn oerienstimming mei de tradysje fan de grutte russysk-otterdokske tsjerken bestiet it sintrale diel fan de tsjerke út fiif koepels. Dêrfan binne fjouwer lytsere koepels om ien grutte koepel groepearre, sa't de fjouwer evangelisten om Jezus hinne steane. Oan de westlike kant is in klokketoer fan fjouwer ferdjippings oanboud. Tusken de toer en de tsjerke leit de refter. De haadyngong is te herkennen oan in heech, bôgefoarmich portaal en leit yn it sintrale diel.\nDe fresko's yn de tsjerke en ûnder de koepel stelle foarstellings fan Russyske hilligen en út it Evangeelje foar. De ikonostase fan 18 meter heech stiet oan de eastlike kant en datearret út de ein fan de 19e iuw. De fersierings fan de ikonostase steane yn de tradysje fan de Russyske houtfykkeunst.\nYn de katedraal leit de hillichferklearre metropolyt Alexius begroeven. Ek patriarch Sergius I krige hjir syn lêste rêstplak. Op 5 desimber 2008 waard hjir Alexius II byset.\nSide fan de katedraal\nDizze side is foar in part of alhiel in oersetting fan de Dútsktalige Wikipedyside; sjoch foar de bewurkingsskiednis .\nOfbylden dy't by dit ûnderwerp hearre, binne te finen yn de kategory Efipafnykatedraal, Moskou fan Wikimedia Commons.\nUntfongen fan "https://fy.wikipedia.org/w/index.php?title=Epifanykatedraal_fan_Jelochovo&oldid=989951"\nKatedraal yn Moskou\nBouwurk út 1845\nDizze side is it lêst bewurke op 5 mai 2020 om 20.38.